open-index/open-wikipedia-markdown huggingface dataset:
തത്ത്വമസി (ഗ്രന്ഥം)

ഭാരതീയ ദർശനത്തിലെ പ്രഖ്യാതരചനകളായ ഉപനിഷത്തുകളെ അടിസ്ഥാനമാക്കി സുകുമാർ അഴീക്കോട് രചിച്ച ഗ്രന്ഥമാണു തത്ത്വമസി**.** വാഗ്‌ഭടാനന്ദഗുരുവിനെ തന്റെ ഗുരുവായും ഗുരുവിന്റെ *ആത്മവിദ്യ* എന്ന വേദാന്തോപന്യാസസമാഹാരത്തെ  തന്റെ വേദോപനിഷദ്പഠനങ്ങൾക്കുള്ള ആദ്യ പാഠമായും കരുതുന്ന അഴിക്കോടിന്റെ പ്രശസ്ത രചനകളിലൊന്നാണിത്. കേന്ദ്ര-കേരള സാഹിത്യ അക്കാദമി പുരസ്‌കാരങ്ങൾ, വയലാർ പുരസ്കാരം, രാജാജി പുരസ്കാരം തുടങ്ങി പന്ത്രണ്ട് ബഹുമതികൾ ഈ കൃതിക്ക് ലഭിച്ചിട്ടുണ്ട്.
## ഉള്ളടക്കം
ഉപനിഷത്ത്, ഉപനിഷത്തുകൾ, ഉപസംഹാരം എന്നിങ്ങനെ മൂന്നു ഭാഗങ്ങളായി *തത്ത്വമസി* ക്രമീകരിച്ചിരിക്കുന്നു. ഉപനിഷത്ത് എന്ന ഒന്നാം ഭാഗത്തിൽ 'ആത്മാവിന്റെ ഹിമാലയം', 'എന്താണ് ഉപനിഷത്ത്?', 'വേദവും ബ്രാഹ്മണങ്ങളും', 'ആരണ്യകങ്ങൾ', 'ഉപനിഷത്ത്-ചില വസ്തുതകൾ',  'ഉപനിഷത്തിന്റെ സന്ദേശം' എന്നിങ്ങനെ ആറു അദ്ധ്യായങ്ങളുണ്ട്. ആത്മാവിന്റെ ഹിമാലയം എന്ന ആദ്യ അദ്ധ്യായത്തിൽ ഭാരതീയരും പാശ്ചാത്യരുമായ പണ്ഡിതരുടെ അഭിപ്രായങ്ങളെ കോർത്തിണക്കി കൊണ്ട് ഗ്രന്ഥകാരൻ ഹിമാലയം ഉപനിഷത്തിന്റെ ഭൂമിശാസ്ത്രപശ്ചാത്തലവും ഉപനിഷത്ത് ഹിമാലയത്തിന്റെ ആത്മീയ പശ്ചാത്തലവുമാണെന്ന വിശദീകരണം നൽകുന്നു.

ഉപനിഷത്തുകൾ എന്ന രണ്ടാം ഭാഗത്തിൽ 'ഈശം', 'കേനം', 'കഠം', 'പ്രശ്നം', 'മുണ്ഡകം', 'മാണ്ഡൂക്യം', 'തൈത്തരീയം', 'ഐതരേയം', 'ഛാന്ദോഗ്യം', 'ബൃഹദാരണ്യകം' എന്നീ ദശോപനിഷത്തുകളുടെ ദർശനങ്ങൾ ഒരോ അദ്ധ്യായങ്ങളായി വിശദമാക്കപ്പെടുന്നു.

ഉപസംഹാരം എന്ന അവസാനഭാഗത്തിലെ 'വിശ്വദൃഷ്ടിയിൽ', 'നാളെയുടെ മുമ്പിൽ' എന്നിങ്ങനെയുള്ള രണ്ട് അദ്ധ്യായങ്ങളിൽ ആദ്യത്തേതിൽ   അനേകം ചിന്തകരുടെ ഉപനിഷത്തുകളോടുള്ള സമീപനവും കാഴ്ചപ്പാടുകളും ഗ്രന്ഥകാരൻ അനുസ്മരിക്കുന്നു. അവരിൽ ദ്വൈത- അദ്വൈത ദർശനങ്ങളുടെ പ്രയോക്താക്കൾ മുതൽ സ്വാമി വിവേകാനന്ദൻ,ടാഗോർ, ഗാന്ധിജി, നെഹ്രു, ഡോ.രാധാകൃഷ്ണൻ തുടങ്ങിയ ആധുനിക ഭാരതീയരും മാക്സ്മുള്ളർ, പോൾ ഡോയ്സൻ തുടങ്ങിയ വിദേശിയരും ഉൾപ്പെടുന്നു. 'നാളെയുടെ മുമ്പിൽ' എന്ന അവസാന അദ്ധ്യായത്തിൽ ഉപനിഷത്തുകളുടെ കാലാതീതമായ പ്രസക്തിയും പ്രാഭവവും ചർച്ച ചെയ്യപ്പെടുന്നു.

## പതിപ്പുകൾ
1984-ൽ ആദ്യമായി പ്രസിദ്ധീകരിക്കപ്പെട്ട ഈ കൃതിക്ക് ഇരുപതിലേറെ പതിപ്പുകൾ ഇറങ്ങിയിട്ടുണ്ട്. 2000 മുതൽ പ്രസിദ്ധീകരണാവകാശം ഡി.സി. ബുക്സിസിനാണ്. 
## അവലംബം

 
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:വയലാർ പുരസ്കാരം ലഭിച്ച കൃതികൾ
വർഗ്ഗം:മലയാളഗ്രന്ഥങ്ങൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
കെ.എ. സെബാസ്റ്റ്യൻ

കേരള സാഹിത്യ അക്കാദമി അവാർഡ് നേടിയ ഒരു മലയാള ചെറുകഥാകൃത്താണ് **കെ.എ. സെബാസ്റ്റ്യൻ**

## ജീവിതരേഖ
ആലപ്പുഴ ജില്ലയിലെ ചേർത്തല താലൂക്കിലെ ചെത്തിയിൽ 1963-ൽ ജനിച്ചു. പിതാവ്‌ഃ കാരക്കാട്ട്‌ സഞ്ചോൺ ആന്റണി. മാതാവ്‌ഃ ജോസഫീന. ഇലക്‌ട്രിക്കൽ എൻജിനിയറിങ്ങിൽ ഡിപ്ലോമയെടുത്തതിനുശേഷം കേരളത്തിലും മുംബൈയിലും കുറെനാൾ അദ്ധ്യാപകവൃത്തിയിലേർപ്പെട്ടു. അഞ്ചുവർഷം മണ്ണാർക്കാട്‌ താലൂക്ക്‌ സ്‌റ്റാറ്റിസ്‌റ്റിക്കൽ ഓഫീസിൽ ഇൻവെസ്‌റ്റിഗേറ്ററായിരുന്നു. അതിൽതന്നെ രണ്ടരക്കൊല്ലം ഡെപ്യൂട്ടേഷനിൽ അക്ഷരതീരം പദ്ധതിയിൽ അസ്‌സ്‌റ്റന്റ്‌ പ്രോജക്‌ട്‌ ഓഫീസറായും മാരാരിക്കുളം വടക്ക്‌ പഞ്ചായത്തിൽ സാക്ഷരതാ കോ-ഓർഡിനേറ്ററായും ജോലി ചെയ്‌തിട്ടുണ്ട്‌. ഇപ്പോൾ വൈദ്യുതി ബോർഡിന്റെ വൈറ്റില മേജർ സെക്‌ഷനിൽ മീറ്റർ റീഡർ. 1991 ഏപ്രിൽ ദേശാഭിമാനി വാരികയിൽ വന്ന വയലറ്റ്‌ നിറമുളള പകൽ ആദ്യകഥ.
ഭാര്യഃ നിമ്മി. മകൾ : റോസ്‌മേരി
## കൃതികൾ
* തലയിലെഴുത്ത്‌ തിരുത്താം
* നാല്‌പതാംനമ്പർ മഴ
* രാജാക്കന്മാരുടെ പുസ്‌തകം
* വയലറ്റ്‌ നിറമുളള പകൽ
* രാത്രികളുടെ രാത്രി
* കർക്കടകത്തിലെ കാക്കകൾ

## അവലംബം


വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:മലയാള കഥാകൃത്തുക്കൾ
കുറുന്തിനിപ്പാട്ട്

കേരളത്തിലെ ഒരു അനുഷ്ഠാനകലാരൂപം ആണ് **കുറുന്തിനിപ്പാട്ട്**. പെരുവണ്ണാൻ സമുദായക്കാരാണ് ഈ കലയിലൂടെ നാഗദേവതകളെ ഉപാസിച്ചിരുന്നതു് . ഗർഭിണികളായ സ്ത്രീകളെ നാഗപ്രതിഷ്ഠകൾക്കു മുന്നിൽ സമർപ്പിക്കുന്നതായി സങ്കൽ‌പ്പിച്ച് സുഖപ്രസവവും ലക്ഷണമൊത്ത പുത്രജന്മവും അർത്ഥിച്ചുകൊണ്ടാണു് കുറുന്തിനിപ്പാട്ട് പാടുന്നത്.
നാഗരാജാവിന്റെയും വാണ്ടേരപ്പന്റെയും മറ്റും കഥകളാണ് പാടുന്നത്.

കണ്ണൂര് ജില്ലയില് പരക്കെ പ്രചരിപ്പിക്കപ്പെടുന്നു.  പെരുവണ്ണാന് സമുദായത്തില്പ്പെട്ടവരാണ് അനുഷ്ഠാനപരമായ ഈ കല കൈകാര്യം ചെയ്യുന്നവര്.

മധ്യവയസ്കരാണ് ഇതില് പങ്കെടുക്കുന്നത്. തെയ്യം കെട്ടിയാടലാണ് ഇവരുടെ മുഖ്യ തൊഴില്. ഏതാണ്ട് 800 കൊല്ലത്തെ പഴക്കം കല്പ്പിക്കപ്പെട്ടുവരുന്നു. കൃത്യമായി കാലനിര്ണ്ണയം ചെയ്യപ്പെട്ടിട്ടില്ല.

ഏഴു പേര് ഈ കലാപ്രകടനത്തിനു വേണം. മിക്ക ഗ്രാമങ്ങളിലുമുള്ള തലമുതിര്ന്ന പെരുവണ്ണാന്മാരായിരിക്കും ഈ കലാസംഘത്തിന്റെ തലവന്മാരാകുന്നത്.

സന്താനലാഭത്തിനായി നടത്തപ്പെടുന്ന കലയാണിത്. മുറ്റത്ത് പന്തലൊരുക്കുന്നു. കുരുത്തോല കൊണ്ടും മറ്റും പന്തല് വിതാനിക്കാറുണ്ട്. പന്തലില് വരക്കപ്പെട്ട നാഗക്കളത്തില് അനപത്യമായ സ്ത്രീയെ ഇരുത്തുന്നു. 

ഗരുഡന്റെ പിറവി, പരീക്ഷിത്തിന്റെ വിഷബാധ എന്നിവയെക്കുറിച്ചുള്ള പാട്ടുകള് പാടുന്നു. പാട്ടിന്റെ അവസാനം കുറുന്തിനി ഭഗവതി, കന്നി, കുതിരമേല് കാമന് എന്നീ കോലങ്ങള് കെട്ടിയാടുന്നു.
മദ്ദളം മാത്രമാണ് വാദ്യോപകരണം. രാവിലെ 10 മണിക്കാരംഭിച്ചാല് നേരം വെളുക്കുന്നവരെ ചടങ്ങുകള് നീണ്ടുനില്ക്കും.
വിതാനിക്കപ്പെട്ട പന്തല്, നാഗക്കളം എന്നിവയാണ് അരങ്ങിനു വേണ്ട ഒരുക്കങ്ങള്. നാലു തൂക്കുവിളക്കുകളും ഒരു നിലവിളക്കും കൊളുത്തിവച്ചാല് ദീപവിതാനമായി.

കുളിച്ച് തറ്റുടുത്ത് മേല്മുണ്ടണിഞ്ഞ് മുകളിലോട്ട് മുടികെട്ടിവച്ച് വ്രതാനുഷ്ഠാനനിരതയായി വേണം സ്ത്രീ ഇരിക്കാന്. പാട്ടുകാര്ക്ക് പ്രത്യേകിച്ച് വേഷമില്ല. ോലങ്ങള്ക്കും മുടി, മുഖത്തെഴുത്ത്, ആടയാഭരണങ്ങള് എന്നിങ്ങനെ സാധാരണ തെയ്യങ്ങള്ക്കുള്ള വേഷവിധാനങ്ങള് ആവശ്യമാണ്.
ബസേലിയോസ് ഗീവർഗീസ് പ്രഥമൻ

മലങ്കര ഓർത്തഡോക്സ് സഭയുടെ രണ്ടാമത്തെ കാതോലിക്ക ബാവയായിരുന്നു  'വള്ളിക്കാട്ട് ബാവ' എന്നറിയപ്പെടുന്ന **ബസേലിയോസ് ഗീവർഗീസ് പ്രഥമൻ**. ഇദ്ദേഹം ശെമ്മാശനായിരുന്ന (കാരുചിറ ഗീവർഗീസ് ശെമ്മാശൻ) കാലത്ത് രചിച്ച കൊളംബ് യാത്രാവിവരണം മലയാളത്തിലെ ആദ്യകാല യാത്രാവിവരണങ്ങളിലൊന്നാണ്.

## ജീവിതരേഖ
കോട്ടയം ജില്ലയിലെ വാകത്താനത്ത് വള്ളിക്കാട്ട് കാരുചിറ കുടുംബത്തിൽ പൗലോസി(പുന്നൻ)ന്റെയും ഉണിച്ചിയുടേയും മൂന്നാമത്തെ മകനായി 1870 ജനുവരി 11-ന് ജനനം. പ്രാഥമിക വിദ്യാഭ്യാസത്തിന് ശേഷം സുറിയാനി ഭാഷയിൽ നൈപുണ്യം നേടി. 1886 ജൂൺ 13-ന് കോറുയോ സ്ഥാനവും 1892 സെപ്റ്റംബർ 18-ന് പൂർണ്ണ ശെമ്മാശു സ്ഥാനവും നേടി. 1896 ആഗസ്റ്റ് 16-ന് കശീശ സ്ഥാനവും1896 ആഗസ്റ്റ് 23 ന് റമ്പാൻ സ്ഥാനവും നേടിയ അദ്ദേഹം 1913 ഫെബ്രുവരി 9 ന് 'ഗീവർഗീസ് മാർ പീലക്സിനോസ്'എന്ന പേരിൽ മെത്രാപ്പോലീത്തായായി അഭിഷിക്തനായി. കോട്ടയം, അങ്കമാലി ഭദ്രാസനങ്ങളുടെ ചുമതലയുണ്ടായിരുന്ന അദ്ദേഹം വള്ളിക്കാട്ട് ദയറ തന്റെ ആസ്ഥാനമായി തെരഞ്ഞെടുത്തു. 1925 ഏപ്രിൽ 30-ന് 'ബസേലിയോസ് ഗീവർഗീസ് പ്രഥമൻ' എന്ന നാമത്തിൽ നിരണത്തു വെച്ച് പൗരസ്ത്യ കാതോലിക്കയായി സ്ഥാനമേറ്റു.1928 ഡിസംബർ 17-ന് നെയ്യൂർ എൽ.എം.എസ്. ആശുപത്രിയിൽ കാലം ചെയ്ത അദ്ദേഹത്തെ വള്ളിക്കാട്ട് ദയറായിൽ കബറടക്കിയിരിക്കുന്നു. 

## അവലംബം

## പുറത്തേക്കുള്ള കണ്ണി
*ഗ്രന്ഥകാരനെക്കുറിച്ചുള്ള വിവരണം,കൊളംബ് യാത്രാവിവരണം (വിക്കിഗ്രന്ഥശാല)

വർഗ്ഗം:മലങ്കര ഓർത്തഡോക്സ് കാതോലിക്കാമാർ
ദ സർക്കിൾ

ജാഫർ പനാഹി സംവിധാനം ചെയ്ത് 2000  ൽ പുറത്തിറങ്ങിയ ഇറാനിയൻ ചലച്ചിത്രം ആണ്  **ദ സർക്കിൾ  **(.ഇറാനിലെ സ്ത്രീ ജീവിതത്തെ സത്യസന്ധമായി ആവിഷ്ക്കരിക്കുന്ന 'ദ സർക്കിൾ'  ആണ് പനാഹിയെ ലോകപ്രശസ്തനാക്കിയത്.
## അവാർഡുകൾ
വെനീസ് ചലച്ചിത്ര മേളയിൽ  ഗോൾഡൻ ലയണും സാൻ സെബാസ്റ്യനിൽ മികച്ച ചിത്രത്തിനുള്ള ഫിപ്രെസ്കി പുരസ്കാരവും ഈ സിനിമയ്ക്ക്  ലഭിച്ചു.

## അഭിനേതാക്കൾ
* Nargess Mamizadeh as Nargess
* Maryiam Parvin Almani as Arezou
* Mojgan Faramarzi as Prostitute
* Elham Saboktakin as Nurse
* Monir Arab as Ticket Seller
* Solmaz Panahi as Solmaz
* Fereshteh Sadre Orafaiy as Pari
* Fatemeh Naghavi as Mother
* Abbas Alizadeh as Father of Pari
* Negar Ghadyani
* Liam Kimber as Sahij
* Ataollah Moghadas as Haji
* Khadijeh Moradi
* Maryam Shayegan as Parveneh
* Maedeh Tahmasebi as Maedeh
## അവലംബം


## പുറം കണ്ണികൾ
* 

വർഗ്ഗം:ഇറാനിയൻ ചലച്ചിത്രങ്ങൾ
വർഗ്ഗം:2000-ൽ പുറത്തിറങ്ങിയ ചലച്ചിത്രങ്ങൾ
വിശുദ്ധ റോസ

അമേരിക്കയിൽ നിന്ന് ആദ്യമായി വിശുദ്ധയെന്ന് നാമകരണം ചെയ്യപ്പെട്ട വിശുദ്ധയാണ് **റോസ** (1586, ഏപ്രിൽ 20 – 1617 ഓഗസ്റ്റ് 24).

## ജീവിതരേഖ
പെറുവിൻ്റെ  തലസ്ഥാനമായ ലീമായിൽ സ്പാനിഷ് മാതാപിതാക്കന്മാരിൽ നിന്ന് ജനിച്ചു. ജ്ഞാനസ്നാന നാമം ഇസബെല്ല എന്നായിരുന്നു.
### ബാല്യകാലം
ബാല്യംമുതൽ അവൾ പ്രർശിപ്പിച്ചിരുന്ന ക്ഷമയും സഹനവും അസാധാരണമായിരുന്നു. ആഴ്ചയിൽ മൂന്നുപ്രാവശ്യം റൊട്ടിയും വെള്ളവുംമാത്രം കഴിച്ച് അവൾ ഉപവസിച്ചിരുന്നു. അരയിൽ ഒരു ഇരുമ്പു ചങ്ങലയും തലമുടിയുടെ ഇടയിൽ ഒരു മുൾകിരീടവും അവൾ ധരിച്ചിരുന്നു. വളർന്നുവന്നപ്പോൾ തോട്ടത്തിൽ രുചിയില്ലാത്ത സസ്യങ്ങളാണ് അവൾ അധികവും വളർത്തിയിരുന്നത്. തന്റെ സൗന്ദര്യത്തെപ്പറ്റി പലരും സംസാരിക്കുന്നത് കേട്ടപ്പോൾ അവൾക്ക് ഭയംതോന്നിയിരുന്നു. തന്നിമിത്തം വല്ല യാത്രയും ചെയ്യേണ്ടിവരുമ്പോൾ തലേരാത്രി മുഖത്തും കൈകളിലും കുരുമുളക്പൊടി തേച്ച് മുഖം വിരൂപമാക്കിയിരുന്നു. ഒരിക്കൽ ഒരു യുവാവ് അവളുടെ കരങ്ങളുടെ മൃതുലതയെപ്പറ്റി സംസാരിക്കാൻ തുടങ്ങിയപ്പോൾ അവൾ ഓടിപ്പോയി രണ്ടു കരങ്ങളും ചൂടുള്ള കുമ്മായത്തിൽ താഴ്ത്തി. മറ്റുള്ളവർക്ക് താൻനിമിത്തം പരീക്ഷണങ്ങളുണ്ടാകാതിരിക്കാനാണ് അവൾ അങ്ങനെ ചെയ്തത്.
### സന്യാസജീവിതം
കന്യകയായി, ദൈവത്തെ ശുശ്രൂഷിക്കാൻ നിശ്ചയിച്ചുകൊണ്ട് റോസ ഡൊമിനിക്കൻ മൂന്നാം സഭയിൽ ചേർന്നു. ഏകാന്തത്തിനുവേണ്ടി അവൾ ഉദ്യാനത്തിൽ ഒരു പർണ്ണശാല കെട്ടിയുണ്ടാക്കിയിരുന്നു. അമിതമായ രോഗത്താൽ 1617 ആഗസ്റ്റ് 24ന് 31-ാമത്തെ വയസ്സിൽ മരിച്ചു. 1671ൽ പത്താം ക്ലെമന്റ് മാർപ്പാപ്പ റോസിനെ പുണ്യവതിയെന്ന് നാമകരണം ചെയ്തു.
## പുറത്തേക്കുള്ള കണ്ണികൾ

*The Life and Sufferings of St. Rose of Lima, Virgin of the Catholic Church

വർഗ്ഗം:1586-ൽ ജനിച്ചവർ
വർഗ്ഗം: 1617-ൽ മരിച്ചവർ
വർഗ്ഗം:ഏപ്രിൽ 16-ന് ജനിച്ചവർ
വർഗ്ഗം:ഓഗസ്റ്റ് 24-ന് മരിച്ചവർ

വർഗ്ഗം:കത്തോലിക്കാസഭയിലെ വിശുദ്ധർ
മെഡിയ (ചലച്ചിത്രം)

1988 ൽ പുറത്തിറങ്ങിയ ഡാനിഷ്ചലച്ചിത്രംആണ് **മെഡിയ**.ലാർസ് വോൺ ട്രയർ ആണീ സിനിമയുടെ സംവിധായകൻ .

## തിരക്കഥ
ബി സി 431ൽ യൂറിപ്പിഡീസ് എഴുതിയ പ്രാചീന ഗ്രീക്ക് ട്രാജഡിയായ മെഡിയയെ ആസ്പദമാക്കി വിഖ്യാത ചലച്ചിത്രകാരൻ കാൾ തിയൊഡോർ ഡ്രയർ  പ്രെബെൻ തോംസണോട് ചേർന്ന് 1960ൽ എഴുതിയ തിരക്കഥയാണ്  ലാർസ് വോൺ ട്രയർ അതേ പേരിൽ  ചലച്ചിത്രമാക്കിയത്. 
## അഭിനേതാക്കൾ
*Udo Kier: Jason
*Kirsten Olesen: Medea
*Henning Jensen: Creon
*Solbjørg Højfeldt: Nurse
*Preben Lerdorff Rye: Pedagog
*Baard Owe: Aegeus
*Ludmilla Glinska: Glauce
*Vera Gebuhr: Old chaperone
*Jonny Kilde: Old boy
*Richard Kilde: Young boy
*Dick Kaysø: Voice of Jason
*Mette Munk Plum: Voice of Glauce

## അവലംബം


## പുറം കണ്ണികൾ
* 
വർഗ്ഗം:ഡാനിഷ് ചലച്ചിത്രങ്ങൾ
വർഗ്ഗം:1988-ൽ പുറത്തിറങ്ങിയ ചലച്ചിത്രങ്ങൾ
കെ.ജി. സുബ്രമണ്യൻ

പത്മവിഭൂഷൺ പുരസ്കാരത്തിനർഹനായ ഒരു ഭാരതീയ ചിത്രകാരനും പ്രഭാഷകനുമാണ്  **കെ.ജി. സുബ്രമണ്യൻ** ശില്പകലയിലും കെ.ജി. സുബ്രമണ്യൻ തന്റെ പ്രാഗല്ഭ്യം തെളിയിച്ചിട്ടുണ്ട്.
## ജീവിതരേഖ
കെ.ജി. സുബ്രഹ്മണ്യം
1924ൽ വടക്കേ മലബാറിലെ കൂത്തുപറമ്പിൽ ജനിച്ചു. കൽക്കത്ത വിശ്വഭാരതിയിലെ കലാഭവനിൽ നുന്ന് ചിത്രകലയിൽ ഡിപ്ലോമ നേടിയ ശേഷം ലണ്ടനിലെ സ്ലേഡ് യൂണിവേഴ്‌സിറ്റിയിൽ നിന്ന് ഉപരി പഠനം നേടി. ബറോഡ എം.എസ് യൂണിവേഴസിറ്റി, വിശ്വഭാരതി എന്നിവിടങ്ങളിൽ പെയിന്റിംഗ് വിഭാഗം മേധാവിയായി പ്രവർത്തിച്ചിട്ടുണ്ട്. കേരള സർക്കാരിന്റെ ചിത്രകലയ്ക്കുള്ള പരമോന്നത ബഹുമതിയായ രാജാരവിവർമ്മ പുരസ്‌കാരം നേടിയിട്ടുണ്ട്. പൂർവ്വ പള്ളി പരമ്പര, ബേർഡ്‌സ് ഓവർ ബനാറസ് എന്നിവ ശ്രദ്ധേയ രചനകൾ. 2016 ജൂൺ 29ന് അന്തരിച്ചു.

## കലാരംഗത്തെ സംഭാവനകൾ
## പുരസ്കാരങ്ങൾ
* പത്മശ്രീ  1975.
* കാളിദാസ് സമ്മാൻ  1981.
* ഹോണററി ഡി.ലിറ്റ് ബിരുദം, രബീന്ദ്ര ഭാരതി യൂണിവേഴ്സിറ്റി  1992
* ഫെലോ, കേരള ലളിതകലാ അക്കാദമി  1993.
* ഹോണററി ഡി.ലിറ്റ് ബിരുദം ബനാറസ് ഹിന്ദു യൂണിവേഴ്സിറ്റി  1997
* കേരള ഗവൺമെന്റിന്റെ മാനവീയംരവിവർമ്മ അവാർഡ്, 2001
* കലാരത്ന , കേന്ദ്ര ലളിതകലാ അക്കാദമിഫെല്ലോഷിപ്പ് 2005
* പത്മഭൂഷൺ 2006
* പത്മവിഭൂഷൺ 2012

## അവലംബം


വർഗ്ഗം:ഭാരതീയ ചിത്രകാരന്മാർ
വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
വർഗ്ഗം:പത്മവിഭൂഷൺ പുരസ്കാരം ലഭിച്ച മലയാളികൾ
വർഗ്ഗം:കാളിദാസ് സമ്മാൻ പുരസ്‌കാരം ലഭിച്ചവർ
വർഗ്ഗം:കേരളത്തിലെ ചിത്രകാരന്മാർ
വർഗ്ഗം:ഭാരതീയ ശിൽപ്പികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1924-ൽ ജനിച്ചവർ
വർഗ്ഗം:വിശ്വഭാരതി സർവകലാശാലയിലെ പൂർവ വിദ്യാർത്ഥികൾ
വർഗ്ഗം:ലളിത കലാ അക്കാദമി ഫെലോകൾ
ജതിൻദാസ്

പത്മഭൂഷൺ പുരസ്കാരത്തിനർഹനായ ഒരു ഭാരതീയ ചിത്രകാരനും ശിൽപ്പിയുമാണ് **ജതിൻദാസ്**

## ജീവിതരേഖ
ഒറീസ്സയിൽ 1941 ൽ ജനിച്ചു. ജെ.ജെ. സ്കൂൾഓഫ് ആർട്സിൽ നിന്ന് ഡിപ്ലോല നേടി.ഡൽഹി ജാമിയ മിലിയ യൂണിവേഴ്സിറ്റിയിലെ ചിത്രകലാ പ്രൊഫസറായിരുന്നു. ഹെൽസിങ്കി,ലണ്ടൻ,ബർമിംഗ്ഹാം, ആംസ്റ്റർഡാം,ഫ്രാങ്ക്ഫർട്ട്,വെസ്റ്റ് ജർമ്മനി എന്നിവടങ്ങളിൽ ചിത്ര കലാ പ്രദർശനം നടത്തി.ഉത്കലാ അവാർഡ്,ഭാരത് നിർവാൺ അവാർഡ് തുടങ്ങി നിരവധി പുരസ്കാരങ്ങൾ ലഭിച്ചിട്ടുണ്ട്.

## പുരസ്കാരങ്ങൾ
*ബംഗാളി ഗവർണ്ണറുടെ ഉത്കല അവാർഡ് 2006 ;
*ഇറ്റലി പ്രസിഡന്റിന്റെ അവാർഡ് 2007 ;
*ഭാരത് നിർമ്മാൺ അവാർഡ്, 2007 ;
*ഡി.ലിറ്റ്, ഉത്ക്കൽ യൂണിവേഴ്സിറ്റി ഭുവനേശ്വർ 2007.

## അവലംബം

## പുറം കണ്ണികൾ
* Official website
* Profile 
* JD Centre of Art

വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഭാരതീയ ചിത്രകാരന്മാർ
വർഗ്ഗം:ഭാരതീയ ശിൽപ്പികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:1941-ൽ ജനിച്ചവർ
ആട്ടപ്രകാരങ്ങൾ

കൂത്ത്, കൂടിയാട്ടം, കഥകളി തുടങ്ങിയ കേരളീയദൃശ്യകലാരൂപങ്ങൾ രംഗത്ത് അവതരിപ്പിക്കുമ്പോൾ ഓരോ കഥാപാത്രവും കാണിക്കേണ്ട ആംഗ്യമുദ്രാഭിനയരീതികളെ വിവരിക്കുന്ന കൃതിയാണ് **ആട്ടപ്രകാരം**. അഭിനയത്തിൽ ഉപയോഗിക്കപ്പെട്ടുവരുന്ന നാട്യപ്രബന്ധങ്ങളിലെ കഥാപാത്രങ്ങളെ എങ്ങനെയാണ് അവതരിപ്പിക്കേണ്ടതെന്ന നിർദ്ദേശങ്ങൾ ഇത്തരം കൃതികളിൽ അടങ്ങിയിരിക്കുന്നു. നാട്യപ്രബന്ധാദികളിലെ പാഠങ്ങളെയും, അവയെവിട്ട് നടൻ അഥവാ നടി പ്രദർശിപ്പിക്കേണ്ട മനോധർമങ്ങളെയും ആട്ടപ്രകാരഗ്രന്ഥങ്ങൾ സന്ദർഭാനുസരണം വിവരിക്കുന്നു.

മലയാളസാഹിത്യചരിത്രത്തിൽ ആദ്യമായുണ്ടായ ഗദ്യകൃതികൾ ആട്ടപ്രകാരങ്ങൾ ആണെന്നു കരുതപ്പെടുന്നു. ആട്ടപ്രകാരം ക്രമദീപിക എന്നിവയുടെ കർത്താവായി കരുതുന്നത് തോലനെ ആണ്  ശക്തിഭദ്രന്റെ ആശ്ചര്യചൂഡാമണിയെ അടിസ്ഥാനമായി ഉണ്ടായ ആട്ടപ്രകാരങ്ങളാണ് പര്ണശാലാങ്കo, ശൂർപ്പണഖാങ്കo, അംഗുലീയാങ്കo,അശോകവനികാങ്കം. ഭാഷയിലെ ഏറ്റവും പഴക്കമുള്ള ആട്ടപ്രകാരമാണ് മന്ത്രാങ്കവും മത്തവിലാസവും. ഭാസന്റെ പ്രതിജ്ഞായൗഗന്ധരായണത്തിനുണ്ടായ ആട്ടപ്രകാരമാണ് മന്ത്രാങ്കo. അക്കാലത്തെ മറ്റു മലയാളസാഹിത്യസൃഷ്ടികളിൽ, ചെന്തമിഴിന്റെയോ സംസ്കൃതത്തിന്റെയോ രണ്ടിന്റെയുംകൂടിയോ അതിപ്രസരം പൊതുവേ ദൃശ്യമാണെന്നിരിക്കെ, സ്വതന്ത്രമായ ഒരു വ്യവഹാരഭാഷ സൃഷ്ടിക്കാനുള്ള യത്നം ഈ ആട്ടപ്രകാരങ്ങളിൽ കാണുന്നു എന്നത് എടുത്തുപറയാവുന്ന ഒരു സവിശേഷതയാണ്.

പഴയകാലം മുതൽ പ്രചാരത്തിലിരുന്നതും പുതിയതായി ഉണ്ടായിക്കൊണ്ടിരിക്കുന്നവയുമായ പല ആട്ടക്കഥകൾക്കും പുതിയ ആട്ടപ്രകാരങ്ങൾ എഴുതിച്ചേർത്ത് പ്രസിദ്ധീകരിക്കാൻ കേരളകലാമണ്ഡലംപോലെയുള്ള സാംസ്കാരിക സ്ഥാപനങ്ങൾ തുടക്കം കുറിച്ചിട്ടുണ്ട്. 

'കൗടലീയ'ത്തിന്റെ കാലത്തും ഒരു പക്ഷെ അതിനു മുൻപും പിൻപും കേരള ഭാഷയിലുണ്ടായ മിക്ക ഗദ്യ കൃതികളും ഒരിനത്തിൽപ്പെട്ടവയാണ്. കൂടിയാട്ടം എന്ന പേരിൽ കേരളത്തിൽ അഭിനയിച്ചിരുന്ന സംസ്കൃത നാടകങ്ങളിൽ ഓരോ ഭാഗവും അഭിനയിക്കുന്നതെങ്ങനെയാണെന്ന് വിശദവും സൂക്ഷ്മവുമായ നിർദ്ദേശങ്ങൾ നടീ നടന്മാർക്ക് നൽകുന്ന ഗ്രന്ഥങ്ങളാണ് ആട്ടപ്രകാരങ്ങൾ എന്ന് അറിയപ്പെടുന്നത്.കഥാഗതിയിലെ ഓരോ ഘട്ടത്തിലും നടൻ രംഗത്തു നിന്നു എന്തൊക്കെ ചെയ്യണം എന്ന് വിവരിച്ചിട്ടുള്ള ഒരു പ്രാചീന ഗ്രന്ഥമായാണ് അന്നും ഇന്നും ഇത്തരം വിഭാഗത്തിൽപ്പെടുന്നവ അറിയപ്പെടുന്നത്.

## "ആട്ടപ്രകാരം" ഉപയോഗിച്ച ചില നാടകങ്ങൾ
* ശൂർപ്പണാങ്കം
* മന്ത്രാങ്കം
* അശോക വനികാങ്കം
* മത്തവിലാസം
* പർണശാലാങ്കo 
* അംഗുലീയാങ്കo

## ഗദ്യ ഭാഷ
അട്ട പ്രകാരങ്ങളിൽ ഉപയോഗിച്ചിരുന്ന ഭാഷ വലിയ സാഹിത്യ പ്രധാനമല്ലാത്തതായിരുന്നു. കാര്യബോധനം മാത്രമാണ് അതു ലക്ഷ്യമിട്ടിരുന്നത്. ആയതിനാൽ ഏത് വിദ്യാഭാസ പശ്ചാത്തലത്തിലുള്ളയാൾക്കും വ്യക്തമായി മനസ്സിലാക്കാൻ കഴിയുന്ന ഗ്രന്ഥമാണിത്.
## ഉപയോഗം
ഒരു നാടകത്തിനു തന്നെ ഒന്നിലധികം ആട്ടപ്രകാരങൾ ഉപയോഗിച്ചിരുന്നു. പിന്നണി പ്രവർത്തനങ്ങൾ വ്യക്തമാക്കുവാനായി 'ഉപ ആട്ടപ്രകാരങ്ങളും' അന്നു നിലനിന്നിരുന്നു. 'ഉപഅഭിനയ നിർദ്ദേശക ഗ്രന്ഥ'ങ്ങളായി അതു പരിഗണിക്കപ്പെട്ടിരുന്നു. ചുരുക്കത്തിൽ ഇന്നത്തെ 'നാടക സ്ക്രിപ്റ്റു'കളുടെ മുൻഗാമിയാണ് 'ആട്ടപ്രകാരങ്ങൾ' എന്നു പറയാം.

വർഗ്ഗം:പ്രാചീനമലയാളസാഹിത്യം
ഭാരതീയ വിദ്യാ നികേതൻ

**ഭാരതീയ വിദ്യാ നികേതൻ**

വിദ്യാഭ്യാസരംഗത്ത് ദേശീയോന്മുഖമായ പ്രവർത്തനം ലക്ഷ്യമാക്കി പ്രവർത്തിക്കു ന്ന ഭാരതത്തിലെ ഏറ്റവും വലിയ സർ
ക്കാർഇതര വിദ്യാഭ്യാസ പ്രസ്ഥാനമാണ്
''വിദ്യാഭാരതി അഖിലഭാരതീയ ശിക്ഷാ
സംസ്ഥാൻ".1952ൽ ഉത്തർപ്രദേശിലെ
ഗോരഖ്പൂരിൽ ആരംഭിച്ച 'സരസ്വതി
ശിശുമന്ദിരം' ഇപ്പോൾ സമ്പൂർണ ഭാരത
ത്തിലും ശിശുവാടിക(പ്രീ പ്രൈമറി)തലം
മുതൽ കോളേജ് തലം വരെ വിദ്യാർത്ഥി
കൾ വിദ്യാഭ്യാസം നേടുന്ന മഹാപ്രസ്ഥാന
മായി വളർന്നിരിക്കുന്നു.
"ഭാരതീയ വിദ്യാനികേതൻ"വിദ്യാഭാരതിയു
ടെ കേരള ഘടകമാണ്".1979ൽ ആരംഭി
ച്ച ഭാരതീയ വിദ്യാനികേതൻ്റെ കീഴിൽ. 500ലേറെ വിദ്യാലയങ്ങൾ പ്രവർത്തിക്കു
ന്നുണ്ട്.
ഭാരതീയ സംസ്കാരത്തിനും പാരമ്പര്യത്തി
നും അനുയോജ്യമായ വിദ്യാഭ്യാസരീതിയാ
ണ് വിദ്യാഭാരതി സ്വീകരിച്ചിട്ടുള്ളത്.വിദ്യാ
ഭ്യാസത്തിലൂടെ വ്യക്തിനിർമാണം,വ്യക്തി
യിലൂടെ സാമൂഹ്യപരിവർത്തനം,സമൂഹ
ത്തിലൂടെ രാഷ്ട്രനിർമ്മാണം ഇതാണ് വി
ദ്യാഭാരതിയുടെ പ്രഖ്യാപിത ലക്ഷ്യം.വിദ്യാ
ർത്ഥികളുടെ സർവ്വാംഗീണ വികാസത്തി
നായി യോഗ,സംഗീതം,സംസ്കൃതം,ശാ
രീരികം,നൈതികം എന്നീ വിഷയങ്ങൾ
അടങ്ങിയ "പഞ്ചാംഗ ശിക്ഷണ പദ്ധതി
ക്ക്" രൂപം നൽകിയിരിക്കുന്നു.വിദ്യാഭ്യാസ
രംഗത്ത് കാലികമായ മാറ്റങ്ങൾ ഉൾകൊ
ള്ളുവാനായി ആവശ്യമായ ഗവേഷണങ്ങ
ൾക്കുവേണ്ടി 'അഖിലഭാരതീയ വിദ്യാഭ്യാ
സ ഗവേഷണകേന്ദ്രം'ലഖ്നൗവിൽ പ്രവർ
ത്തിക്കുന്നു.ദേശീയതലത്തിലും സംസ്ഥാ
നതലത്തിലും ഉന്നതവിദ്യാഭ്യാസവിചക്ഷണ
ന്മാർ ഉൾകൊള്ളുന്ന അക്കാഡമിക് കൗൺസിലുകളാണ് അധ്യയനാധ്യാപനകാ
ര്യങ്ങൾ നിയന്ത്രിക്കുന്നത്
ഹ്യൂഗോ (ചലച്ചിത്രം)

മാർട്ടിൻ സ്കോർസസെയുടെ സംവിധാനത്തിൽ   2011-ൽ പുറത്തിറങ്ങിയ ഇംഗ്ലീഷ് 3ഡി ചലച്ചിത്രമാണ് **ഹ്യൂഗോ**. ബ്രയാൻ സെല്സ്നിക്കിന്റെ *ദ ഇൻവെൻഷൻ ഓഫ് ഹ്യൂഗോ കാബ്രെറ്റ്* എന്ന നോവലിനെ ആസ്പദമാക്കിയാണ് ഈ സിനിമ നിർമ്മിച്ചിരിക്കുന്നത്. പാരീസ് റെയിൽവേ സ്റ്റേഷനിൽ ജീവിക്കുന്ന ഒരു കുട്ടിയുടെയും, അവിടെ കളിപ്പാട്ടക്കട നടത്തുന്ന ഒരു വൃദ്ധന്റെയും കഥയാണ് ഈ ചിത്രം പറയുന്നത്. മാർട്ടിൻ സ്കോർസസെ സംവിധാനവും ജോൺ ലോഗൻ നിർമ്മാണവും നിർവ്വഹിച്ചിരിക്കുന്നു. ഗ്രഹാം കിങിന്റെ ജി.കെ. ഫിലിംസും, ജോണി ഡെപ്പിന്റെ ഇൻഫെന്റിയും നിഹിലുമാണ് ഈ ചിത്രം നിർമ്മിച്ചിരിക്കുന്നത്. അസ ബട്ടർഫീൽഡ്, ക്ലോ ഗ്രേസ് മാർട്ടസ്, ബെൻ കിങ്സ്ലി, സച്ചാ ബറോൺ കൊഹേൻ, റേ വിൻസ്റ്റോൺ, ക്രിസ്റ്റഫർ ലീ എന്നിവർ പ്രധാന കഥാപാത്രങ്ങളെ അഭിനയിപ്പിച്ചിരിക്കുന്നു. 

സ്കോർസസെയുടെ ആദ്യ 3ഡി ചലച്ചിത്രമാണിത്. 3ഡി അയതു കാരണം താനത് കൂടുതൽ ആസ്വദിക്കുന്നുണ്ടെന്നും, കഥാപാത്രങ്ങൾക്ക് കൂടതൽ വികാരപരമായി ദൃശ്യവൽക്കരിക്കുന്നതിനു സാധിക്കുന്നുണ്ടെന്ന് സംവിധായകൻ വ്യക്തമാക്കി. പാരാമൗണ്ട് പിക്ചേർസ് വിതരണം ചെയ്ത ഈ ചിത്രം 2011 നവംബർ 23-നു് അമേരിക്കൻ ഐക്യനാടുകളിൽ പ്രദർശനത്തിനെത്തി . 

മികച്ച ചലച്ചിത്രം, മികച്ച സംവിധായകൻ എനിവയടക്കം 11 അക്കാദമി പുരസ്കാര നാമനിർദ്ദേശങ്ങൾ ഈ ചിത്രത്തിനു ലഭിച്ചിരുന്നു. 84-ആം അക്കാദമി പുരസ്കാരങ്ങളിൽ ഏറ്റവുമധികം നാമനിർദ്ദേശം ലഭിച്ചിരുന്നത് ഈ ചിത്രത്തിനായിരുന്നു.  മികച്ച ശബ്ദ മിശ്രണം(Sound mixing), മികച്ച സൗണ്ട് എഡിറ്റിംഗ്, മികച്ച കലാസംവിധാനം, മികച്ച വിഷ്വൽ എഫക്റ്റ്സ്, മികച്ച ഛായാഗ്രഹണം എന്നീ 5 അക്കാദമി പുരസ്കാരങ്ങൾ ഈ ചിത്രം നേടി. ഇതു കൂടാതെ 2 ബാഫ്റ്റ  അവാർഡുകളും നേടി. 3 ഗോൾഡൻ ഗ്ലോബ് പുരസ്കാരങ്ങൾക്ക് ഈ ചിത്രം നാമനിർദ്ദേആവും നേടിയിരുന്നു.

## പ്രമേയം
## അഭിനേതാക്കൾ
* Asa Butterfield as Hugo Cabret
* Ben Kingsley as Georges Méliès, the toy shop owner
* Chloë Grace Moretz as Isabelle, Georges' goddaughter
* Sacha Baron Cohen as Inspector Gustav
* Ray Winstone as Claude Cabret, Hugo's uncle.
* Jude Law as Hugo's father, a clockmaker
* Christopher Lee as Monsieur Labisse, the bookshop owner
* Helen McCrory as Mama Jeanne, Georges' wife
* Michael Stuhlbarg as René Tabard, a film historian
* Emily Mortimer as Lisette, the flower girl
* Frances de la Tour as Madame Emile, the owner of the café
* Richard Griffiths as Monsieur Frick, the newspaper seller
* Marco Aponte as train engineer assistant
* Emil Lager as Django Reinhardt, the guitartist
## പുരസ്കാരങ്ങൾ
### അക്കാദമി അവാർഡ് 2012
മികച്ച ചിത്രം, സംവിധായകൻ എന്നിവയിലടക്കം 11 നാമനിർദ്ദേശങ്ങൾ ലഭിച്ചു .
### മറ്റുള്ളവ
Golden  Globe Awards
*Golden Globe Award for Best Director – മാർട്ടിൻ സ്കോർസസെ

National Board of Review]]
***National Board of Review Award for Best Film|Best Film]**
*National Board of Review Award for Best Director – മാർട്ടിൻ സ്കോർസസെ

Washington D.C. Area Film Critics Association Awards
*Washington D.C. Area Film Critics Association Award for Best Director – മാർട്ടിൻ സ്കോർസസെ
*Best Art Direction – Dante Ferretti

Boston Society of Film Critics Award
*Boston Society of Film Critics Award for Best Director – മാർട്ടിൻ സ്കോർസസെ

## അവലംബം

## പുറം കണ്ണികൾ
* 
* 

വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ
ദ മിൽക്ക് ഓഫ് സോറോ

2009  ൽ പുറത്തിറങ്ങിയ പെറുവിയൻചലച്ചിത്രം ആണ് ** ദ മിൽക്ക് ഓഫ്  സോറോ**() .    സ്പാനിഷ് ഭാഷയിൽ ആണ് ഈ സിനിമ നിർമിച്ചിരിക്കുന്നത് .ക്ലോഡിയ  ലോസ ആണീ സിനിമയുടെ സംവിധാനം നിർവഹിച്ചിരിക്കുന്നത്.പ്രസിദ്ധ പെറുവിയൻ എഴുത്തുകാരനായ മറിയോ വർഗോസ് ലോസയുടെ മരുമകൾ കൂടിയായ ക്ലോഡിയയുടെ രണ്ടാമത്തെ കഥാ ചിത്രമാണ് ദ മിൽക്ക് ഓഫ്  സോറോ.
## മൂലക്യതി
ഹാർവാർഡ് സർവകലാശാലയിലെ നരവംശശാസ്‌ത്ര വിഭാഗത്തിൽ അസോസിയേറ്റ് പ്രൊഫസറും ഇൻസ്‌റ്റിറ്റ്യൂട്ട് ഓഫ് സോഷ്യൽ ജസ്‌റ്റീസിന്റെ പ്രാക്‌സിസ് ഡയരക്‌റ്ററുമായ കിംബെർലി തിയോഡോൺ രചിച്ച എൻത്രെ പ്രൊജിമോസ് എന്ന പുസ്‌തകമാണ്  സിനിമക്ക് ആധാരമായത് .
## അവാർഡുകൾ

## അവലംബം

## പുറംകണ്ണികൾ
* 
** സിനിമയുടെ ഔദ്യോഗിക ട്രെയിലർ 

വർഗ്ഗം:സ്പാനിഷ് ചലച്ചിത്രങ്ങൾ
വർഗ്ഗം:പെറുവിയൻ ചലച്ചിത്രങ്ങൾ
വർഗ്ഗം:2009-ൽ പുറത്തിറങ്ങിയ ചലച്ചിത്രങ്ങൾ
ഥാലിക് അമ്ലം

ബെൻസീൻ ഡൈകാർബോക്സിലിക് അമ്ലം.C6H6 (COOH)2 എന്ന സാമാന്യ ഫോർമുലയുള്ള മൂന്ന് ഘടനാ ഐസോമറുകളുണ്ട്. അതിൽ ഓർ ത്തോ ഐസോമറിനെയാണ് സാധാരണയായി **ഥാലിക് അമ്ലം** എന്നതുകൊണ്ട് വിവക്ഷിക്കുന്നത്.

മെറ്റാ, പാരാ ഐസോമറുകൾ ഐസോഥാലിക് അമ്ലം, ടെറിഥാലിക് അമ്ലം എന്നീ പേരുകളിലാണ് അറിയപ്പെടുന്നത്. ഓരോ ഐസോമറിക അമ്ലത്തിനും അവയ്ക്കനുയോജ്യമായ ടൊളുയീൻ അഥവാ സൈലീൻ കാർബോക്സിലിക് അമ്ലങ്ങളെ ഓക്സീകരിച്ച് സംശ്ലേഷണം ചെയ്യാൻ സാധിക്കും. കൽക്കരിയിൽ നിന്നു ലഭിക്കുന്ന നാഫ്തലീൻ, ഓർത്തോസൈലീൻ എന്നിവ രാസത്വരകങ്ങളുടെ സാന്നിധ്യത്തിൽ ഓക്സീകരിച്ചുണ്ടാകുന്ന ഥാലിക് ആൻഹൈഡ്രൈഡിന്റെ ജലാപഘടനം വഴിയാണ് ഥാലിക് അമ്ലം സംശ്ലേഷണം ചെയ്യുന്നത്. വനേഡിയം പെന്റോക്സൈഡി(രാസത്വരകത്തിനു) മുകളിൽ (4800C) നാഫ്തലീൻ ഓക്സീകരണവിധേയമാകുന്നത് ബാഷ്പാവസ്ഥയിലായതിനാൽ ഓക്സീകരണ ഉത്പന്നമായ ഥാലിക് ആൻഹൈഡ്രൈഡ് വളരെ ശുദ്ധമായ അവസ്ഥയിൽ ഉത്പതിക്കുന്നു. ഇക്കാരണത്താൽ ഥാലിക് അമ്ലം സംശ്ലേഷണം ചെയ്യുവാൻ ഗിബ്സ് പ്രക്രിയ എന്നറിയപ്പെടുന്ന ഈ സംശ്ലേഷണ രീതിയാണ് സ്വീകരിച്ചുവരുന്നത്.

മെറ്റാസൈലീൻ, പെർമാങ്ഗനേറ്റിന്റെ സാന്നിധ്യത്തിൽ ഓക്സീകരിച്ച് ഐസോഥാലിക് അമ്ലവും ദ്രവാവസ്ഥയിലുള്ള പാരാസൈലീൻ ലേയമായ കോബാൾട്ട്, മാങ്ഗനീസ് ലവണങ്ങളുടെ സാന്നിധ്യത്തിൽ വായു ഉപയോഗിച്ച് ഓക്സീകരിച്ച് ടെറിഥാലിക് അമ്ലവും ഉണ്ടാക്കാം.

രണ്ട് കാർബോക്സിലിക് ഗ്രൂപ്പുള്ളതിനാൽ എസ്റ്റർ രൂപീകരണം, അമൈഡ് രൂപീകരണം, ഡീകാർബോക്സിലേഷൻ തുടങ്ങിയ പ്രക്രിയകളെല്ലാംതന്നെ രണ്ട് തവണ പ്രദർശിപ്പിക്കാറുണ്ട്. ചൂടാക്കുമ്പോൾ ഒരു ജലതന്മാത്ര വിയോജിച്ച് ഥാലിക് ആൻഹൈഡ്രൈഡ് രൂപീകരിക്കും.

സോഡാലൈമുമായി ചേർത്തു ചൂടാക്കുമ്പോൾ ഡീകാർബോക്സിലേഷൻവഴി ബെൻസോയിക് അമ്ലവും തുടർന്ന് ബെൻസീനും ഉണ്ടാകുന്നു.
ടെറിഥാലിക് അമ്ലം എതിലീൻ ഗ്ലൈക്കോളുമായി പോളിമറിക എസ്റ്റർ രൂപീകരിക്കും. ടെറിലീൻ, ടെറീൻ, ഡാക്രോൺ, ഫോർടെൽ തുടങ്ങിയ പേരുകളിൽ വിപണിയിൽ ലഭിക്കുന്ന ഉയർന്നയിനം തുണിനാരുകൾ ഈ പോളിഎസ്റ്ററുകളിൽനിന്ന് നിർമിച്ചെടുത്തിട്ടുണ്ട്. കരോത്തറും സഹപ്രവർത്തകരുമാണ് ആദ്യമായി ഈ പോളിഎസ്റ്റർ നാരുകൾ ഉത്പാദിപ്പിച്ചത്.

## അവലംബം

## പുറംകണ്ണികൾ
*http://www.ncbi.nlm.nih.gov/pmc/articles/PMC1474904/pdf/envhper00500-0127.pdf
*http://www.britannica.com/EBchecked/topic/458418/phthalic-acid
ദ ഡാവിഞ്ചി കോഡ്

2003-ൽ പുറത്തിറങ്ങിയ ഇംഗ്ലീഷ് നോവൽ ആണ് **ദ ഡാവിഞ്ചി കോഡ്**.
ഡാൻ ബ്രൌൺ എഴുതിയ ഈ നോവൽ കുറഞ്ഞ കാലം കൊണ്ട് ലോകമെമ്പാടും ധാരാളം വായനക്കാരെ നേടി. ക്രിസ്തീയസഭകളിൽ നിന്നും വലിയ എതിർപ്പ് നേരിടേണ്ടി വന്ന ഈ ത്രില്ലർ നാല്പതിലധികം ഭാഷകളിലേക്ക് വിവർത്തനം ചെയ്യപ്പെടുകയുണ്ടായി. ഈ നോവലിനെ അടിസ്ഥാനമാക്കി സോണിയുടെ കൊളംബിയ പിക്ച്ചേഴ്സ് 2006 -ൽ ഇതേ പേരിൽ ഒരു ചലച്ചിത്രം പുറത്തിറക്കിയിരുന്നു. റോൺ ഹോവാർഡ്‌ സംവിധാനം ചെയ്ത ഈ ചിത്രത്തിൽ നായക കഥാപാത്രത്തെ അവതരിപ്പിച്ചത് ടോം ഹാങ്ക്സ് ആയിരുന്നു. 

## പ്രമേയം
പാരീസിലെ ലൂവ്ര് മ്യൂസിയത്തിൽ നടന്ന ഒരു കൊലപാതകത്തിന്റെ രഹസ്യം ചുരുൾ നിവർത്താൻ ശ്രമിക്കുന്ന 
റോബർട്ട് ലാങ്ഡൺ എന്ന ചിഹ്നശാസ്ത്രജ്ഞനാണ് നായകൻ. ഇതിനിടെ കൊല്ലപ്പെട്ട ഴാക് സൊനീയറുടെ ചെറുമകളായ സോഫി നെവെ  ലാങ്ഡണോടൊപ്പം കൂടുന്നു. ഡാവിഞ്ചിയുടെ വിട്രൂവിയൻ മനുഷ്യന്റെ ആകൃതിയിൽ കിടക്കുന്ന മൃതശരീരത്തിൽ നിന്നും തുടങ്ങുന്ന അന്വേഷണം നായകനേയും നായികയേയും കൊണ്ടെത്തിക്കുന്നത് ക്രിസ്തുവിന്റെ കാലത്തോളം ചെന്നെത്തുന്ന ഒരു രഹസ്യത്തിലേക്കാണ്. യേശു ക്രിസ്തുവും മഗ്ദലനമറിയവും വിവാഹിതരായിരുന്നുവെന്നും അവരുടെ സന്തതിപരമ്പരകൾ ഇന്നും ജീവിച്ചിരിക്കുന്നുവെന്നും നോവലിലൂടെ ബ്രൗൺ പറയുന്നു. ഡാവിഞ്ചിയും ഐസക് ന്യൂട്ടണും ഉൾപ്പെടുന്ന മഹാന്മാർ പ്രയറിയുടെ മഹാഗുരുക്കന്മാരായിരുന്നുവെന്നും നോവൽ പറയുന്നു. 

യഥാർത്ഥ സംഘടനയായ സിയോനിലെ പ്രയറിയും കത്തോലിക്കാസഭാ വിഭാഗമായ ഓപുസ് ദേയിയും നോവലിന്റെ ഇതിവൃത്തത്തിൽ പ്രധാന പങ്ക് വഹിക്കുന്നു. ഈ നോവലിലെ കലാസൃഷ്ടികൾ, വാസ്തുവിദ്യ, രേഖകൾ, രഹസ്യാചാരങ്ങൾ എന്നിവ ഏതാണ്ട് കൃത്യമാണ്.

## കഥാപാത്രങ്ങൾ
* റോബർട്ട് ലാങ്ഡൺ 
* ഴാക് സൊനീയർ
* സോഫി നെവെ
* ബേസു ഫാഷെ
* സൈലാസ്
* മാനുഅൽ അരിങ്‌ഗരോസ
* സിസ്റ്റർ സാന്ദ്രിൻ
* ആന്ദ്രെ വെർനെ
* ലീ ടീബിങ്ങ്
* റെമി ലെഗാലുഡെ
* ജെറോം കോളെ
* മേരി ഷോവെൽ
* പമേല ഗെറ്റം

## മറ്റ് വിവരങ്ങൾ
* മലയാളത്തിൽ ഈ നോവൽ ഇതേപേരിൽ ഡി. സി. ബുക്ക്സ് പുറത്തിറക്കിയിട്ടുണ്ട്.

## അവലംബം
 

## പുറം കണ്ണികൾ
*http://www.danbrown.com/
*http://www.wsws.org/articles/2006/may2006/dvc-m25.shtml

വർഗ്ഗം:ഇംഗ്ലീഷ് നോവലുകൾ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
വർഗ്ഗം:2003-ൽ ഇറങ്ങിയ പുസ്തകങ്ങൾ
വർഗ്ഗം:ഡാൻ ബ്രൗണിന്റെ നോവലുകൾ
പണ്ഡിറ്റ് കെ.പി. കറുപ്പൻ

പ്രമുഖ മലയാള കവിയും നാടകകൃത്തും സാമൂഹികപരിഷ്കർത്താവുമായിരുന്നു **പണ്ഡിറ്റ് കെ.പി. കറുപ്പൻ** (24 മേയ് 1885 - 23 മാർച്ച് 1938). മുഴുവൻ പേര് *കണ്ടത്തിപ്പറമ്പിൽ പാപ്പു കറുപ്പൻ* എന്നാണ്.

## ജീവിതരേഖ
എറണാകുളം ജില്ലയിലെ ചേരാനെല്ലൂരിൽ കണ്ടത്തിപ്പറമ്പിൽ പാപ്പുവിന്റെയും (അത്തോപൂജാരി വൈദ്യൻ എന്നും അറിയപ്പെട്ടിരുന്നു) കൊച്ചുപെണ്ണിന്റെയും മകനായി 1885 മേയ് 24 ന് ആണ് ജനനം. ജാതിയമായ ഉച്ചനീചത്വങ്ങൾക്കെതിരെ അദ്ദേഹം പൊരുതി. പ്രൈമറി വിദ്യാഭ്യാസത്തിനുശേഷം കൊടുങ്ങല്ലൂർ കോവിലകത്ത്‌ ഹൈസ്ക്കൂൾ വിദ്യാഭ്യാസം. കൊച്ചിരാജാവ്‌ പ്രത്യേക താൽപര്യമെടൂത്തതിനാൽ സംസ്കൃതവും അദ്ദേഹത്തിനു പഠിക്കാനായി. പതിനാലാം വയസ്സിൽ കവിതകളെഴുതിത്തുടങ്ങിയ അദ്ദേഹം ഇരുപതോളം കാവ്യങ്ങൾ രചിച്ചു. എറണാകുളം മഹാരാജാസ്‌ കോളേജിൽ അദ്ധ്യാപകനായിരുന്നു. കേരളവർമ്മ വലിയ കോയിത്തമ്പുരാൻ 'വിദ്വാൻ' ബഹുമതിയും കൊച്ചി മഹാരാജാവ്‌ 'കവിതിലകൻ' 'സാഹിത്യ നിപുണൻ' എന്നീ ബഹുമതികളും നൽകി ആദരിച്ചിട്ടുണ്ട്. 1925ൽ കൊച്ചിൻ ലെജിസ്ളേറ്റീവ്‌ കൌൺസിലിലേക്ക്‌ തിരഞ്ഞെടുക്കപ്പെട്ടു.  ആ കാലത്തു നിലവിലിരുന്ന ജാതിയിലെ ഉച്ചനീചത്വങ്ങളെ വരച്ചുകാട്ടുകയും വിമർശിക്കുകയും ചെയ്യുന്ന അദ്ദേഹത്തിന്റെരചനയാണ്‌ പ്രശസ്തമായ ജാതിക്കുമ്മി എന്ന കവിത. അരയസമുദായത്തിന്റെ ഉന്നമനത്തിനുവേണ്ടി കറുപ്പൻ സ്ഥാപിച്ച പ്രാദേശിക ശാഖകളാണ് സഭകൾ. കേരള ലിങ്കൺ എന്ന പേരിൽ പണ്ഡിറ്റ് കറുപ്പൻ അറിയപ്പെടുന്നു. 1938 മാർച്ച് 23ന് 53–ാം വയസ്സിലാണ് അന്ത്യം.

## സഭകൾ
*ജ്ഞാനോദയം സഭ - ഇടക്കൊച്ചി
*കല്യാണദായിനി സഭ - കൊടുങ്ങല്ലൂർ(1912)
*സന്മാർഗപ്രദീപ സഭ - കുമ്പളം.
*സുധാർമസൂര്യോദയ സഭ - തേവര.
*വാലസമുദായ പരിഷ്കാരിണി സഭ - തേവര (1910) 
*വാലസേവാസമിതി - വൈക്കം
*സമുദായ സേവിനി - പറവൂർ
*അരയ വംശോദ്ധാരിണി സഭയും- ഏങ്ങണ്ടിയൂർ

## നാൾവഴികളിലൂടെ
*1907 - അരയസമാജം സ്ഥാപിച്ചു.
*1913 -  കൊച്ചിയിൽ കായൽ സമ്മേളനം നടത്തി.
*1914 -കൊച്ചി പുലയ മഹാസഭ സ്ഥാപിച്ചു.
*1916 - ജ്ഞാനോദയം സഭ സ്ഥാപിച്ചു
*1922 - അഖിലകേരള അരയമഹാസഭ സ്ഥാപിച്ചു.
*1925 - കൊച്ചിൻ ലേജിസ്ലേറ്റീവ് അസംബ്ലിയിൽ അംഗമായി.
*1931- നാട്ടുഭാഷ സൂപ്രണ്ട് പദവി ലഭിച്ചു.

## കൃതികൾ
*ലങ്കാമർദ്ദനം
*നൈഷധം (നാടകം)
*ഭൈമീപരിണയം
*ചിത്രലേഖ
*ഉർവശി (വിവർത്തനം)
*ശാകുന്തളം വഞ്ചിപ്പാട്ട്‌
*കാവ്യപേടകം (കവിതകൾ)
*ചിത്രാലങ്കാരം
*ജലോദ്യാനം
*രാജരാജപർവം
*വിലാപഗീതം
*ജാതിക്കുമ്മി
*ബാലാകലേശം (നാടകം)
*എഡ്വേർഡ്‌വിജയം (നാടകം)
*പഞ്ചവടി (നാടകം)
*ഉലൂപോഖ്യാനം (നാടകം)
*കൈരളീകൌതുകം(മൂന്നു ഭാഗങ്ങൾ)
*ആചാരഭൂഷണം
*ഉദ്യാനവിരുന്ന്
*സമാധിസപ്താഹം- ചട്ടമ്പിസ്വാമികൾ സമാധിയായപ്പോൾ അനുശോചിച്ചുകൊണ്ട് രചിച്ച കൃതി.
* സാമുദായികഗാന കലകൾ

## അവലംബം


വർഗ്ഗം:മലയാളകവികൾ
വർഗ്ഗം:മലയാളനാടകകൃത്തുക്കൾ
വർഗ്ഗം:കേരളത്തിലെ സാമൂഹിക സാംസ്കാരിക നായകൻ‌മാർ
വർഗ്ഗം:കേരളത്തിലെ സാമൂഹ്യ നവോത്ഥാന നായകർ
വർഗ്ഗം:1885-ൽ ജനിച്ചവർ
വർഗ്ഗം:1938-ൽ മരിച്ചവർ
വർഗ്ഗം:മേയ് 24-ന് ജനിച്ചവർ
വർഗ്ഗം:മാർച്ച് 23-ന് മരിച്ചവർ
വർഗ്ഗം:പണ്ഡിറ്റ് കെ.പി. കറുപ്പൻ
ബാലൻ നമ്പ്യാർ

പ്രമുഖനായ ഒരു ഭാരതീയ ശിൽപിയും ചിത്രകാരനും ഫോട്ടോഗ്രാഫറും ഗവേഷകനുമാണ് **ബാലൻ നമ്പ്യാർ**. കേന്ദ്ര ലളിതകലാ അക്കാദമിയുടെ മുൻ ചെയർമാനായി (2012 -) പ്രവർത്തിച്ചു. 2014 ലെ രാജാരവിവർമ പുരസ്‌കാരം ലഭിച്ചിട്ടുണ്ട്.

## ജീവിതരേഖ
1937-ൽ കണ്ണൂർ ജില്ലയിലെ കണ്ണപുരത്ത് ജനിച്ച ബാലൻ നമ്പ്യാർ 1971-ൽ ചെന്നെയിലെ ഗവണ്മെന്റ് കോളേജ് ഓഫ് ആർട്‌സ് ആൻഡ് ക്രാഫ്റ്റ്‌സിൽ നിന്ന് ഫൈൻ ആർട്‌സിൽ ഡിപ്ലോമ നേടി.കളിമണ്ണിൽ ശില്പനിർമ്മാണം ആരംഭിച്ച അദ്ദേഹം പിന്നീട് കോൺക്രീറ്റിലും കല്ലിലും ഇരുമ്പ്, വെങ്കലം, സ്റ്റെയിലൻസ് സ്റ്റീൽ തുടങ്ങിയ ലോഹങ്ങളിലും ശില്പങ്ങൾ നിർമ്മിച്ചിട്ടുണ്ട്. ഇന്ത്യയിലെ പ്രമുഖ നഗരങ്ങളിലെല്ലാം അദ്ദേഹത്തിന്റെ ശിൽപങ്ങൾ തലയുയർത്തി നിൽക്കുന്നു. ഡൽഹി സാദിഖ് നഗറിലെ ഇന്ത്യൻ ഓയിൽ കോർപറേഷൻ സമുച്ചയത്തിൽ 'സ്കൈ ഇസ് നോട്ട് ദ് ലിമിറ്റ് ' എന്ന 21 അടി ഉയരമുള്ള സ്റ്റീൽ ശിൽപം, ബാംഗ്ലൂർ ഇലക്ട്രോണിക് സിറ്റിയിലെ 17 അടി ഉയരമുള്ള ശിൽപം, ബാംഗ്ലൂർ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലുള്ള വലംപിരി ശംഖിന്റെ സ്റ്റീൽ ശിൽപം തുടങ്ങിയവയെല്ലാം അദ്ദേഹത്തിന്റെ കരവിരുതിന്റെ തെളിവുകളാണ്. സ്റ്റീൽ ശിൽപ നിർമ്മാണത്തിലെ പ്രാഗല്ഭ്യം അദ്ദേഹത്തെ ലിംക ബുക്ക് ഓഫ് റെക്കോർഡ്സിലും എത്തിച്ചു. ദക്ഷിണേന്ത്യയുടെ പടിഞ്ഞാറൻ തീരത്തെ ക്ഷേത്രകലകളെക്കുറിച്ച് ഗവേഷണം നടത്തിയിട്ടുള്ള അദ്ദേഹത്തിന്റെ പ്രബന്ധങ്ങൾ അന്താരാഷ്ട്രതലത്തിൽ പ്രസിദ്ധീകരിച്ചിട്ടുണ്ട്. ഇതിനു പുറമേ പെയിന്റിങ്ങിലും ഫോട്ടോഗ്രാഫിയിലും അദ്ദേഹം പ്രതിഭ തെളിയിച്ചിട്ടുണ്ട്.തെയ്യം, തെയ്യത്തിന്റെ മുഖത്തെഴുത്ത്, മുഖമൂടി, കളമ്പാട്ട് എന്നിവയുമായി ബന്ധപ്പെട്ട് നാടുചുറ്റിയെടുത്ത പന്ത്രണ്ടായിരം ഫോട്ടോകൾ നമ്പ്യാരുടെ ശേഖരത്തിലുണ്ട്.  തെയ്യത്തെക്കുറിച്ചും ഇരുപത്തിയാറ് ക്ഷേത്രകലകളെക്കുറിച്ചും നടത്തിയ പഠനങ്ങൾ പുസ്തകങ്ങളായിട്ടുണ്ട്. ഇപ്പോൾ ബാംഗ്ലൂരിൽ സ്ഥിരതാമസം. 
;കുടുംബം
ആണവ ശാസ്ത്രജ്ഞയായ ഇറ്റലിക്കാരി ഡോ. എവ്‌ലിനാണു ഭാര്യ. ദിവ്യശ്രീ, നന്ദിനി എന്നിവരാണ് മക്കൾ

## പുരസ്കാരങ്ങൾ
*ദേശീയ, കർണാടക സംസ്ഥാന അവാർഡുകൾ  
*കേരള ലളിത കലാ അക്കാദമി ഫെലോഷിപ്പ് 
*രാജാരവിവർമ പുരസ്‌കാരം (2014)

## അവലംബങ്ങൾ

## പുറത്തേക്കുള്ള കണ്ണി

*ബാലൻ നമ്പ്യാരുടെ വെബ്‌സൈറ്റ്
*തെയ്യസ്മൃതിയിലെ ശില്‌പങ്ങൾ  

വർഗ്ഗം:ഭാരതീയ ശിൽപ്പികൾ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:1937-ൽ ജനിച്ചവർ
വർഗ്ഗം:ലിംക ബുക്ക് ഓഫ് റെക്കോർഡ്സിൽ സ്ഥാനം ലഭിച്ച മലയാളികൾ
നെർപ

ഒരു റഷ്യൻ ആണവ മുങ്ങിക്കപ്പലാണ് **നെർപ**. 1993-ൽ കോംസോമോല്സ്ക്-ഓൺ-അമുർ എന്ന കപ്പൽനിർമ്മാണശാലയിൽ വെച്ച് നെർപയുടെ നിർമ്മാണപ്രവർത്തനങ്ങളാരംഭിച്ചു. 2008-ൽ പുറത്തിറങ്ങിയ ഈ കപ്പൽ 2009 മുതൽ റഷ്യൻ നേവിയിൽ പ്രവർത്തനമാരംഭിച്ചു. ആദ്യം നടത്തിയ പരീക്ഷണത്തിൽ വിഷവാതം ശ്വസിച്ച് 21 പേർ മരണമടഞ്ഞിരുന്നു. 2011 ജനുവരിയിൽ ഇന്ത്യൻ നേവി നെർപയെ 10 വർഷത്തേക്ക് പാട്ടത്തിനെടുത്തു. 73 പേരെ ഉൾക്കൊള്ളാനുൢള്ള സൗകര്യങ്ങൾ കപ്പലിലുണ്ട്. 600 മീറ്റർ ആഴത്തിൽ നൂറുദിവസംവരെ മുങ്ങിക്കിടക്കാൻ കഴിന്ന കപ്പലിന് ടോർപസ്, ക്രൂയിസ് മിസൈലുകൾ ഉൾക്കൊള്ളാൻ ശേഷിയുണ്ട്. 2004ലാണ് നെർപ വാങ്ങുന്നതിന് ആദ്യം കരാറുണ്ടാക്കിയത് എന്നാൽ വിലയിലുണ്ടായ അന്തരം മൂലമാണ് കൈമാറ്റം വൈകിയത്. 

## അവലംബം

## പുറത്തേക്കുള്ള കണ്ണികൾ

വർഗ്ഗം:ആണവ മുങ്ങിക്കപ്പലുകൾ
കിന്റർ സർപ്രൈസ്

ഫെററോ എന്ന ഇറ്റാലിയൻ കമ്പനി നിർമ്മിയ്ക്കുന്ന ഒരു തരം മിഠായി ആണു് കിന്റർ സർപ്രൈസ്. ഒരു മുട്ടയുടെ രൂപത്തിൽ പൊതിയുന്ന ഇതിൽ ഒരു ചെറിയ കളിപ്പാട്ടവും ഉണ്ടായിരിയ്ക്കും. ഇതു് ചെറിയ കുട്ടികളെ ലക്ഷ്യം വെച്ചു് ഇറക്കുന്ന ഒരു ഉത്പന്നമാണു്. ഇന്ത്യയിൽ ഇതിനു് കിന്റർ ജോയ് എന്നാണു് പേരിട്ടിരിയ്ക്കുന്നതു്.

താരതമ്യം ചെയ്യുമ്പോൾ കിന്റർ ജോയിയിലെ ചോക്ലേറ്റിനു് വളരെയധികം വിലയുണ്ടു്. 20 ഗ്രാം ചോക്ലേറ്റിനു് 30 രൂപ ചെലവാകുമ്പോൾ കാഡ്ബറിയുടെ പ്രീമിയം ബ്രാന്റായ ബോൺവിലെയ്ക്കു് 90 ഗ്രാമിനു് 75 രൂപയേ ആകുന്നുള്ളൂ. കിന്റർ ജോയിയ്ക്കു് കാഡ്ബറിയുടെ പ്രീമിയം ചോക്ലേറ്റിന്റെ ഇരട്ടിയോളം വിലയുണ്ടു്.

1972-ൽ ഇറ്റലിയിലാണു് ഇതു് ആദ്യമായി നിർമ്മിയ്ക്കുന്നതു്. അമേരിക്കയൊഴിച്ചുള്ള ലോകത്തിലെ എല്ലാ രാജ്യങ്ങളിലും ഇതു് വില്ക്കപ്പെടുന്നു. 1938-ലെ ഭക്ഷ്യ-ഔഷധ-ചമയക്കൂട്ടുകളെ സംബന്ധിയ്ക്കുന്ന നിയമം അനുശാസിയ്ക്കുന്ന "മിഠായിയിൽ ഭക്ഷ്യേതരവസ്തുക്കൾ ചേർക്കുവാൻ പാടില്ല" എന്ന വകുപ്പനുസരിച്ചു് അമേരിയ്ക്കയിൽ ഇതു് നിരോധിയ്ക്കപ്പെട്ടിരിയ്ക്കുന്നു.

1991-നും 1998-നും ഇടയിൽ ലോകത്തെമ്പാടുമായി കുറഞ്ഞതു് നാലു കുട്ടികളെങ്കിലും കിന്റർ മുട്ടയിലെ കളിപ്പാട്ടം വിഴുങ്ങിയതിന്റെ ഫലമായി മരണപ്പെട്ടിട്ടുണ്ടു്.

## അവലംബം

വർഗ്ഗം:മധുരപലഹാരങ്ങൾ
ആസ്ബസ്റ്റോസ്

**ആസ്ബസ്റ്റോസ്** എന്നുപേരായ ധാതുവും സിമന്റും ചേർത്ത്  നിർമ്മിക്കുന്നതാണ് **ആസ്ബസ്റ്റോസ്-സിമന്റ് പാളികൾ**. വീടുകളുടെ മേൽക്കൂരകൾക്കും മറ്റ് ആവശ്യങ്ങൾക്കും ഉപയോഗപ്പെടുത്തുന്ന ആസ്ബസ്റ്റോസ്സുമായുള്ള സമ്പർക്കം അർബുദ രോഗത്തിന് കാരണമാകാം. . ആരോഗ്യത്തിനു ഹാനികരമാണെന്ന കാരണത്താൽ ആസ്ബസ്റ്റോസ് ഷീറ്റുകൾ നിരോധിക്കാണമെന്ന ആവശ്യം ഈയിടെ സുപ്രീംകോടതി തള്ളുകയുണ്ടായി. ആസ്ബസ്റ്റോസ് നിരോധനം ആവശ്യപ്പെട്ട് 2004-ൽ കല്യാണേശ്വരി എന്ന ഒരു സന്നദ്ധ സംഘടനായാണ് പൊതു താത്പര്യ ഹർജി സമർപ്പിച്ചത്.  .

## അവലംബം

*http://banasbestosindia.blogspot.in/2011/04/need-to-make-kerala-free-of-cancer_10.htmlനിരോധിക്കാൻ പ്രവർത്തിക്കുന്ന സംഘടന
*http://banasbestoskerala.blogspot.in/കേരളത്തിലെ ആസ്ബസ്റ്റോസ് ഉപയോഗത്തെപ്പറ്റി ബോധവൽക്കരിക്കാനുള്ള സംഘടന
*http://www.toxicswatch.org/2012/06/nhrc-seeks-reports-on-asbestos-exposure.html  ടോക്സിക് വാച്ച്

## പുറത്തേക്കുള്ള കണ്ണികൾ

;Regulatory and government links
*U.S. EPA Asbestos Home Page
*ATSDR Case Studies in Environmental Medicine: Asbestos Toxicity U.S. Department of Health and Human Services
*British Government Health and Safety Executive (HSE)
*National Institute for Occupational Safety and Health: Asbestos
*World Health Organization – Asbestos page

വർഗ്ഗം:നിർമ്മാണസാമഗ്രികൾ
വർഗ്ഗം:വ്യാവസായികോൽപ്പന്നങ്ങൾ
തേംസ്

' ( ) ഇംഗ്ലണ്ടിന്റെ തെക്ക് ഭാഗത്തുകൂടി ഒഴുകുന്ന നദിയാണ് **തേംസ് **.  ഇംഗ്ലണ്ടിലെ ഏറ്റവും നീളമുള്ളതും, യുണൈറ്റഡ് കിങ്ഡത്തിലെ രണ്ടാമത്തെ ഏറ്റവും നീളം ഉള്ളതും ആണ്  ഇത്.
## അവലംബം

## പുറത്തേക്കുള്ള കണ്ണികൾ

* Where Thames Smooth Waters Glide – by John Eade 
* ബോട്ടുകളും തേംസ് നദിയും 
* Thames Path.com – തേംസ് ഒഴുകുന്ന വഴികൾ 
* BBC തേംസ് നദിയുടെ  ഭൂപടം
* തേംസ് നദിയിലെയ്ക്കൊരു തിരിഞ്ഞുനോട്ടം – തേംസ് നദിയെപ്പറ്റിയുള്ള വിവരങ്ങൾ
* തേംസ് നദിയുടെ സമൂഹം
*  തേംസ്ൻറെ പാത 
*  തേംസ് നദിയുടെ അവസ്ഥ
*  തേംസ്ൻറെ പാത (രാജ്യന്തിരം)

വർഗ്ഗം:ഇംഗ്ലണ്ടിലെ നദികൾ
ദ സ്റ്റാറി നൈറ്റ്

വിഖ്യാത ചിത്രകാരൻ വിൻസെന്റ് വാൻഗോഗിന്റെ പ്രസിദ്ധമായ ഒരു ചിത്രം ആണ് **സ്റ്റാറി നൈറ്റ്** (). ഇത് വാൻ ഗോഗിന്റെ മാസ്റ്റർ പീസ്‌ ആയി കരുതപ്പെടുന്നു .

1889 ജൂണിൽ വരച്ച ഈ ചിത്രം സൂര്യോദയത്തിന് തൊട്ടുമുമ്പ്, സെന്റ്-റൂമി-ഡി-പ്രോവെൻസിലെ അദ്ദേഹത്തിന്റെ അഭയകേന്ദ്രമായ മുറിയുടെ കിഴക്ക് അഭിമുഖമായുള്ള ജാലകത്തിൽ നിന്നുള്ള കാഴ്ച ചിത്രീകരിക്കുന്നു. 1941 മുതൽ ന്യൂയോർക്ക് നഗരത്തിലെ മ്യൂസിയം ഓഫ് മോഡേൺ ആർട്ടിന്റെ സ്ഥിരമായ ശേഖരത്തിൽ കാണപ്പെടുന്ന ഈ ചിത്രം ലില്ലി പി. ബ്ലിസ് ബീക്വസ്റ്റ് വഴിയാണ് മ്യൂസിയത്തിന് ലഭിച്ചത്. വാൻ ഗോഗിന്റെ ഏറ്റവും മികച്ച രചനകളിലൊന്നായി ഈ ചിത്രം കണക്കാക്കപ്പെടുന്നു. പാശ്ചാത്യ സംസ്കാരത്തിന്റെ ചരിത്രത്തിലെ ഏറ്റവും അംഗീകൃത ചിത്രങ്ങളിലൊന്നാണ് സ്റ്റാറി നൈറ്റ്. 
## അവലംബം
 
## പുറം കണ്ണികൾ

*Starry Night'' on Google Art Project
*smARThistory: van Gogh's ''Starry Night'' 
*Multimedia study of van Gogh, McLean and Sexton
*On Exhibit at the Van Gogh Museum in Amsterdam February 13-June 7 2009, retrieved January 31, 2009 
*The Starry Night at the Most Famous Paintings 

വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ
ഷഹീദ് പർവേസ് ഖാൻ

പ്രമുഖനായ ഒരു ഹിന്ദുസ്ഥാനി സംഗീതഞ്ജനും സിത്താർ വാദകനുമാണ് **ഉസ്താദ് ഷഹീദ് പർവേസ് ഖാൻ**
## ജീവിതരേഖ
മുംബെയിൽ ജനിച്ചു. എട്ടു വയസ്സു മുതൽ സിത്താർ കച്ചേരി ആരംഭിച്ചു.
## പുരസ്കാരങ്ങൾ
*പദ്മശ്രീ പുരസ്കാരം 2012
* സംഗീത നാടക അക്കാദമി അവാർഡ്
* സുർശൃംഗാർ
* കുമാർ ഗന്ധർവ്വ സമ്മാൻ
* എം.എൽ. കോസാർ പുരസ്കാരം

## അവലംബം

## പുറം കണ്ണികൾ
*The official website of Ustad Shahid Parvez Khan
*Interview with Ustad Shahid Parvez 

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:സിത്താർ വാദകർ
വർഗ്ഗം:ജീവിച്ചിരിക്കുന്നവർ
വർഗ്ഗം:1955-ൽ ജനിച്ചവർ
പാരിറ്റി ബിറ്റ്

ഒരു ബൈനറി സംഖ്യയിലെ ഒന്നു വിലയായിട്ടുള്ള ബിറ്റുകളുടെ എണ്ണം ഒറ്റ സംഖ്യയൊ, ഇരട്ട സംഖ്യയൊ ആക്കുന്നതിനു വേണ്ടി കൂട്ടി ചേർക്കുന്ന ബിറ്റിനെയാണ് **പാരിറ്റി ബിറ്റ്** എന്നു വിളിക്കുന്നത്. ഒരു ലളിതമായ തെറ്റ് തിരുത്തൽ കോഡ് എന്ന രീതിയൽ പാരിറ്റി ബിററ് ഉപയോഗിച്ച് വരുന്നു.

പ്രധാനമായും രണ്ടു തരം പാരിറ്റി ബിറ്റുകൾ ഉണ്ട്, ഇരട്ട പാരിറ്റി ബിറ്റും, ഒറ്റ പാരിറ്റി ബിറ്റും.

## അവലംബം

## പുറത്തേക്കുള്ള കണ്ണികൾ
* പാരിറ്റി ബിററ് നിരിമ്മിക്കാനുള്ള വിവിധ രീതികൾ
മേൽവിലാസം (ചലച്ചിത്രം)

2011 ൽ പുറത്തിറങ്ങിയ മലയാള ചലച്ചിത്രം ആണ് **മേൽവിലാസം**. മാധവ് രാംദാസ് എന്ന നവാഗതൻ ആണ് സിനിമയുടെ  സംവിധായകൻ. സ്വദേശ് ദീപക് എഴുതിയ കോർട്ട് മാർഷൽ എന്ന നാടകത്തെ ആസ്പദമാക്കി സൂര്യ കൃഷ്ണമൂർത്തി ആണ് തിരക്കഥ രചിച്ചത്.

## അഭിനേതാക്കൾ
പാർഥിപൻ ആണ് പട്ടാളക്കാരന്റെ വേഷത്തിൽ അഭിനയിക്കുന്നത്. ക്യാപ്റ്റൻ  വികാസ് റോയി ആയി സുരേഷ് ഗോപിയും   വിധി പറയുന്ന ജൂറിയുടെ പ്രധാനിയായി തലൈവാസൽ വിജയും അഭിനയിക്കുന്നു. രാമചന്ദ്രൻ വെടിവെച്ചിട്ട് പരിക്കുകളോടെ രക്ഷപ്പെട്ട ക്യാപ്‌റ്റൻ ബി.ഡി. കപൂർ (കൃഷ്ണകുമാർ), രാമചന്ദ്രനെ എതിർക്കുന്ന മേജർ അജയ് പുരി (കക്ക രവി) ഡോക്‌ടർ ആയ ക്യാപ്റ്റൻ ഗുപ്ത (അശോകൻ) ചില ഓഫീസർമാരും കുറച്ചു പട്ടാളക്കാരും അമ്മു എന്നൊരു കുട്ടിയും. ഇത്രയും പേരാണ് ഈ സിനിമയിലെ കഥാപാത്രങ്ങൾ.
## അവലംബം


## പുറം കണ്ണികൾ
*ദ ഹിന്ദു പത്രത്തിൽ വന്ന നിരൂപണം 
*ഐ.എം.ഡി.ബി.ടൈറ്റിൽ 

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
ഒസ്തി (തമിഴ് ചലച്ചിത്രം)

എസ്. ധരണി സംവിധാനം ചെയ്ത് സിലമ്പരസൻ, ഗിതൻ രമേഷ്, റിച്ച, സോനു സൂദ്, നാസർ, രേവതി എന്നിവർ പ്രധാനകഥാപാത്രങ്ങളെ അവതരിപ്പിച്ച് 2011 ഡിസംബർ 8-ന് പുറത്തിറങ്ങിയ തമിഴ് ചലച്ചിത്രമാണ് **ഒസ്തി**. 2010-ൽ പുറത്തിറങ്ങിയ **ദബാംഗ്** എന്ന ഹിന്ദി ചലച്ചിത്രത്തിന്റെ പുനരാവിഷ്കരണമാണ് ഒസ്തി. "ഓസ്തി" വേലൻ (സിലംബരസൻ) എന്ന നിർഭയനായ പോലീസ് ഉദ്യോഗസ്ഥന്റെയും, അഴിമതിക്കാരനായ ഒരു രാഷ്ട്രീയക്കാരനെ ഇല്ലാതാക്കാനുള്ള ദൗത്യത്തിൽ ഏർപ്പെടുമ്പോൾ, അദ്ദേഹത്തിന്റെ രണ്ടാനച്ഛനും അർദ്ധസഹോദരനുമായുള്ള പ്രശ്‌നകരമായ ബന്ധത്തിന്റെയും കഥയാണ് ഒസ്തി പറയുന്നത്. ദബാങ്ങിലെ തന്റെ വേഷം സോനു സൂദ് വീണ്ടും തമിഴിൽ അവതരിപ്പിച്ചു.

## അവലംബം
വർഗ്ഗം:2011-ൽ പുറത്തിറങ്ങിയ തമിഴ് ചലച്ചിത്രങ്ങൾ
ജാതിക്കുമ്മി

അധഃസ്ഥിത സമുദായങ്ങളെ ഒന്നിപ്പിക്കുക എന്ന ലക്ഷ്യത്തോടെ പണ്ഡിറ്റ് കറുപ്പൻ രചിച്ച ഒരു കാവ്യ ശിൽപ്പമാണ് **ജാതിക്കുമ്മി.**

## പ്രാധാന്യം
1905ലാണ് ‘ജാതിക്കുമ്മി’ രചിക്കപ്പെട്ടതെങ്കിലും ആദ്യമായി അച്ചടിച്ചത് 1912ലാണ്. ശങ്കരാചാര്യാരുടെ മനീഷാപഞ്ചകത്തിന്റെ സ്വതന്ത്രവും വ്യാഖ്യാനാത്മകവുമായ പരിഭാഷയാണിത്. ജാതി വ്യത്യാസത്തിന്റെ അർത്ഥശൂന്യതയെ വ്യക്തമാക്കുന്ന  സൃഷ്ടിയായി ഇതു വിലയിരുത്തപ്പെടുന്നു. ആശാന്റെ ദുരവസ്ഥ പുറത്തു വരുന്നതിനു ഒരു ദശാബ്ദം മുൻപ് പ്രസിദ്ധപ്പെടുത്തിയ കൃതിയാണിത്.

അച്ചടിമഷി പുരളുന്നതിനു മുമ്പുതന്നെ കൊടുങ്ങല്ലൂരിലും സമീപപ്രദേശങ്ങളിലും കൊച്ചിരാജ്യത്തിന്റെ തെക്കേയറ്റംവരെയും തൊട്ടുകിടക്കുന്ന തിരുവിതാംകൂർ പ്രദേശങ്ങളിലും പാടിയും പകർത്തിയും ഒട്ടേറെപ്പേർ അത് ഹൃദിസ്ഥമാക്കിയിരുന്നു. ഓണക്കാലത്ത് സ്ത്രീജനങ്ങൾ പാടിക്കളിക്കയും ചെയ്തിരുന്നു. കീഴാളജനങ്ങൾക്കിടയിൽ പ്രചരിച്ച പ്രസ്തുതകൃതിയിൽനിന്നും ഉൾക്കൊണ്ട ഉണർവ് അവരിൽ ആത്മവിശ്വാസം വളർത്തുകയും അയിത്താചരണങ്ങളെ ധീരതയോടെ നേരിടാൻ പ്രാപ്തരാക്കുകയും ചെയ്തു. ‘ജാതിക്കുമ്മി’ ഉണർത്തിയ യുക്തിബോധം കരുത്താർജിച്ചതിന്റെ ഫലമായിട്ടാണ് ‘കൊച്ചി പുലയമഹാജനസഭ’യുടെ ആദ്യസമ്മേളനം എറണാകുളം സെൻറ് ആൽബർട്ട് ഹൈസ്കൂളിൽ നടക്കാനിടയായത്. ‘‘നിരക്ഷരകുക്ഷികളായ കേരളത്തിലെ പുലയരും അവരെപ്പോലുള്ള മറ്റു നിർഭാഗ്യവാന്മാരും ‘ജാതിക്കുമ്മി’യിലെ പല ഭാഗങ്ങളും അക്കാലത്തിനിടക്ക് ഹൃദിസ്ഥമാക്കിയിരുന്നു. എന്നുമാത്രമല്ല, സനാതനികൾ ഹരിനാമകീർത്തനങ്ങളും സന്ധ്യാനാമാദികളും ചൊല്ലുംപോലെ എന്നും രാത്രികാലങ്ങളിൽ തങ്ങളുടെ കുടിലുകൾക്കകത്തിരുന്ന്  അവരത് പാടിരസിക്കുകയും പതിവായിരുന്നു. ‘ജാതിക്കുമ്മി’ അത്രയേറെ ജനസ്വാധീനം ആർജിച്ചശേഷമാണ് ‘ദുരവസ്ഥ’ പ്രത്യക്ഷപ്പെട്ടതുതന്നെ.’’ എന്നിങ്ങനെ ജാതിക്കുമ്മിയുടെ സാമൂഹ്യ പ്രാധാന്യത്തെക്കുറിച്ച് ടി.കെ.സി. വടുതല രേഖപ്പെടുത്തിയിട്ടുണ്ട്..

## ഉള്ളടക്കം
‘അമ്മാനക്കുമ്മി’ എന്ന നാടൻശീലിൽ 141 പാട്ടുകളാണ് ‘ജാതിക്കുമ്മി’യിലുള്ളത്.  അതീവ ലളിതമായ ഭാഷയിൽ കുമ്മിപ്പാട്ടിന്റെ തനി ഗ്രാമീണ ഈണത്തിലും താളത്തിലുമാണ് രചന നിർവഹിച്ചത്. ആദിശങ്കരന്റെ അനുഭവത്തെ പരാമർശിച്ചാണ് ജാതിക്കുമ്മി ആരംഭിക്കുന്നത്. ശിവനെ തൊഴാൻപോകുന്ന ശങ്കരാചാര്യർക്ക് പറയ സമുദായത്തിൽപ്പെട്ട രണ്ടുപേർ മാർഗതടസം ഉണ്ടാക്കുന്നു. തുടർന്നുള്ള സംഭാഷണത്തിലൂടെയാണ് ജാതിക്കുമ്മിയുടെ പ്രമേയം അനാവരണം ചെയ്യുന്നത്. തീണ്ടലും തൊടീലും പറിച്ചെറിഞ്ഞെങ്കിൽ മാത്രമെ സമൂഹത്തിന് പുരോഗതിയുണ്ടാകൂ എന്ന ഉപദേശം നൽകിയാണ് കൃതി അവസാനിക്കുന്നത്. ആത്മാവാണോ ശരീരമാണോ വഴിമാറിപ്പോകേണ്ടതെന്ന് ജ്ഞാനിയായ പറയൻ ചോദിക്കുന്നു.
‘‘ഗാത്രത്തിനോ തീണ്ടലാത്മാവിനോ?’’ എന്ന പറയന്റെ ചോദ്യത്തിനുമുന്നിൽ ആചാര്യസ്വാമിയുടെ ജാതിഗർവം അസ്തമിക്കുന്നു.

ജാതി ധിക്കാരമല്ലയോ എന്ന കവിയുടെ ചോദ്യം സവർണമേധാവിത്വത്തെ ചോദ്യം ചെയ്തു.

## അവലംബം

വർഗ്ഗം:മലയാളകവിതകൾ
വർഗ്ഗം:പണ്ഡിറ്റ് കെ.പി. കറുപ്പന്റെ കൃതികൾ
ഗുന്ദേച്ച സഹോദരങ്ങൾ

ഉമാകാന്ത് ഗുന്ദേച്ച, രമാകാന്ത് ഗുന്ദേച്ച എന്നീ സഹോദരരാണ് ഗുന്ദേച്ച സഹോദരങ്ങൾ എന്ന പേരിലറിയപ്പെടുന്ന പ്രശസ്ത ഹിന്ദുസ്ഥാനി സംഗീതഞ്ജർ. മുൻനിര ദ്രുപദ് ഗായകരായ ഇവർ ഒരുമിച്ച് മാത്രം കച്ചേരി നടത്തുന്നവരാണ്. 2012 ലെ പത്മശ്രീ പുരസ്കാരം ഇരുവർക്കുമായി നൽകുകയുണ്ടായി.
## ജീവിതരേഖ
മദ്ധ്യപ്രദേശിലെ ഉജ്ജയിനിൽ ജനിച്ചു. 1981 ൽ ദ്രുപദ് സംഗീതഞ്ജരായ സിയാ ഫരിദുദ്ദീൻ ദാഗറുടെയും സിയാ മൊഹിയുദ്ദീൻ ദാഗറിന്റെയും ശിഷ്യത്ത്വം സ്വീകരിച്ച് ഭോപ്പാലിലേക്ക് വന്നു.
ഭോപ്പാലിൽ ദ്രുപദ് ഇൻസ്റ്റിറ്റ്യൂട്ട് നടത്തുന്നു.

രമാകാന്ത് ഗുന്ദേച്ച 2019 നവംബർ 8 ന് അമ്പത്തേഴാം വയസിൽ അന്തരിച്ചു.

## പുരസ്കാരങ്ങൾ
*പത്മശ്രീ 2012
*ഉസ്താദ് അലാവുദ്ദീൻ ഖാൻ ഫെല്ലോഷിപ്പ്  1993,
*സൻസ്കൃതി അവാർഡ് 1994 
*കുമാർ ഗന്ധർവ്വ അവാർഡ്  1998 
*ദാഗർ ഖരാന അവാർഡ് 2001.
*സംഗീത സംവിധാനത്തിനുള്ള രജത കമല പുരസ്കാരം
## അവലംബം

## പുറം കണ്ണികൾ
*ഗുന്ദേച്ച സഹോദരങ്ങളുടെ ഔദ്യോഗിക സൈറ്റ്
*ഗുന്ദേച്ച സഹോദരങ്ങളുമായുള്ള ഒരു ഇന്റർവ്യൂ 
*Article on Gundecha Brothers 
*Interview/Talk with Gundecha Bandhu
വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:സംഗീതജ്ഞർ തരംതിരിച്ച്
വർഗ്ഗം:ദ്രുപദ്  ഗായകർ
വർഗ്ഗം:ജീവിച്ചിരിക്കുന്നവർ
കോർട്ട് മാർഷൽ (നാടകം)

സ്വദേശ് ദീപക്രചിച്ച് 1991  ൽ പ്രസിദ്ധീകരിച്ച നാടകം ആണ് **കോർട്ട് മാർഷ്യൽ **.
## പ്രമേയം
ഇന്ത്യൻ സമൂഹത്തെ ഗ്രസിച്ചിരിക്കുന്ന ജാതി വിവേചനം എന്ന വിപത്ത് നമ്മുടെ സേനയിലും ഉണ്ടെന്നു പറയുകയാണീ നാടകം . കടുത്ത ജാതി അധിക്ഷേപം മൂലം രണ്ടു മേലുദ്യോഗസ്‌ഥർക്കു നേരേ നിറയൊഴിക്കുകയും അതിലൊരാൾ മരിക്കുകയും ചെയ്‌ത കേസിൽ കോർട്ട് മാർഷൽ നേരിടുന്ന രാം ചന്ദർ എന്ന പട്ടാളക്കാരന്റെ കഥയാണിത്. അയാളുടെ ഭാഗം വാദിക്കുന്നത് പ്രഗത്‌ഭനായ ക്യാപ്റ്റൻ വികാസ് റോയി ആണ്.ഇന്ത്യൻ പടാളത്തിലെ ജാതി വിവേചനത്തിന്റെ ആരും പറയാത്ത കഥയാണ് നാടകം  പറയാൻ ശ്രമിക്കുന്നത്.
## അവലംബം

## പുറം കണ്ണികൾ

വർഗ്ഗം:നാടകങ്ങൾ
ഇന്ത്യൻ ആനിമേഷൻ വ്യവസായം

ചലച്ചിത്രങ്ങൾക്കുള്ള ദ്വിമാന അനിമേഷനും, ത്രിമാന ആനിമേഷനും, വിഷ്വൽ എഫക്ടും  ചേർന്നതാണ് **ഇന്ത്യൻ ആനിമേഷൻ വ്യവസായം**.
## ചരിത്രം
ഏക്‌ അനേക് ഓർ ഏകതാ ആണ് ഇന്ത്യയിലെ ആദ്യത്തെ ആനിമേഷൻ ഫിലിം ആയി കണക്കാക്കുന്നത് .
## വിപണി
2006-ൽ ഇന്ത്യൻ ആനിമേഷൻ വ്യവസായം 354 മില്യൺ യു.എസ് ഡോളർ വരെയും, 2010-ൽ 869 മില്യൺ യു.എസ് ഡോളർ വരെയും എത്തി. 2015-ൽ ഇന്ത്യൻ ആനിമേഷൻ വ്യവസായം 1.5 യു.എസ് ഡോളർ ബില്ല്യൻ വരെ എത്തുമെന്ന് കരുതുന്നു.
## അവലംബം


## പുറമെ നിന്നുള്ള കണ്ണികൾ
വർഗ്ഗം:ഇന്ത്യയിലെ വ്യവസായം
വർഗ്ഗം:അനിമേഷൻ
റീഡിംഗ്, ബെർക്‌ഷയർ

**റീഡിംഗ്** ( ) ഇംഗ്ലണ്ടിലെ ഒരു വലിയപട്ടണമാണ്.  തേംസ് താഴ്വരയിലെ നദീസംഗമത്തിൽ തേംസ് നദിയും കെന്നറ്റ് നദിയും ഇവിടെ വെച്ചാണ് ഒന്നിക്കുന്നത്.

റീഡിംഗ് എട്ടാം നൂറ്റാണ്ടിൽ നിന്നുള്ളതാണ്. മധ്യകാലഘട്ടത്തിലെ ഒരു പ്രധാന വ്യാപാര, സഭാ കേന്ദ്രമായിരുന്നു ഇത്. പന്ത്രണ്ടാം നൂറ്റാണ്ടിലെ ആബി ഗേറ്റ്‌വേയും പുരാതന അവശിഷ്ടങ്ങളും അവശേഷിക്കുന്ന മധ്യകാല ഇംഗ്ലണ്ടിലെ ഏറ്റവും വലിയതും സമ്പന്നവുമായ മഠങ്ങളിലൊന്നായ റീഡിംഗ് ആബിയുടെ ഇടമായ മധ്യകാലഘട്ടത്തിലെ ഒരു പ്രധാന വ്യാപാര, സഭാ കേന്ദ്രമായിരുന്നു ഇത്. 1525 ആയപ്പോഴേക്കും റീഡിംഗ് ബെർക്ക്‌ഷെയറിലെ ഏറ്റവും വലിയ പട്ടണമായിരുന്നു. നികുതി നൽകാവുന്ന സ്വത്തിന് ഇംഗ്ലണ്ടിലെ പത്താമത്തേ പട്ടണവുമായിരുന്നു. ഇംഗ്ലീഷ് ആഭ്യന്തരയുദ്ധം നഗരത്തെ സാരമായി ബാധിച്ചു. വലിയ ഉപരോധവും വ്യാപാരനഷ്ടവും ഉണ്ടായി. എന്നാൽ 1688 ലെ വിപ്ലവത്തിൽ ഒരു പ്രധാന പങ്ക് വഹിച്ചു. അതിന്റെ തെരുവുകളിൽ സൈനിക നടപടി മാത്രമാണ് നടന്നത്. പതിനെട്ടാം നൂറ്റാണ്ടിൽ പട്ടണത്തിൽ ഒരു പ്രധാന ഇരുമ്പുപണി ആരംഭിച്ചു. റീഡിംഗ് മദ്യനിർമ്മാണ വ്യാപാരത്തിന്റെ വളർച്ചയിൽ പ്രശസ്തമായിരുന്നു. പത്തൊൻപതാം നൂറ്റാണ്ടിൽ ഗ്രേറ്റ് വെസ്റ്റേൺ റെയിൽ‌വേയുടെ വരവും പട്ടണത്തിന്റെ മദ്യനിർമ്മാണം, ബേക്കിംഗ്, വിത്ത് വളർത്തുന്ന ബിസിനസുകാരുടെ വികസനത്തിനും കാരണമായി. നഗരം ഒരു ഉൽ‌പാദന കേന്ദ്രമായി അതിവേഗം വളർന്നു. 

റീഡിംഗ് ഒരു പ്രധാന വാണിജ്യ കേന്ദ്രമാണ്. പ്രത്യേകിച്ചും വിവരസാങ്കേതികവിദ്യയ്ക്കും ഇൻഷുറൻസിനും.  ഇത് ഒരു പ്രാദേശിക റീട്ടെയിൽ കേന്ദ്രം കൂടിയാണ്. തേംസ് താഴ്‌വരയുടെ വലിയൊരു പ്രദേശത്ത് ഇത് പ്രവർത്തിക്കുന്നു. കൂടാതെ റീഡിംഗ് സർവകലാശാലയുടെ ആസ്ഥാനവുമാണ്. എല്ലാ വർഷവും ഇത് ഇംഗ്ലണ്ടിലെ ഏറ്റവും വലിയ സംഗീതമേളകളിലൊന്നായ റീഡിംഗ് ഉത്സവത്തിന് ആതിഥേയത്വം വഹിക്കുന്നു. സ്പോർട്സ് ടീമുകളിൽ റീഡിംഗ് ഫുട്ബോൾ ക്ലബ്, റീഡിംഗ് ഹോക്കി ക്ലബ് എന്നിവ ഉൾപ്പെടുന്നു. കൂടാതെ പ്രതിവർഷം 15,000 റണ്ണേഴ്സ് റീഡിംഗ് ഹാഫ് മാരത്തണിൽ മത്സരിക്കുന്നു. 
## അവലംബം


വർഗ്ഗം:ഇംഗ്ലണ്ടിലെ നഗരങ്ങൾ
കേരളാ പാഠ്യപദ്ധതി ചട്ടക്കൂട് - 2007

2005 ൽ രൂപീകരിക്കപ്പെട്ട ദേശീയ പാഠ്യപദ്ധതി രൂപരേഖയുടെ ( NCF - 2005) ചുവടുപിടിച്ച് 2007 -ൽ തയ്യാറാക്കിയ കേരള പാഠ്യപദ്ധതിയാണ്  ( KCF - 2007) **കേരളാ പാഠ്യപദ്ധതി ചട്ടക്കൂട് - 2007** എന്നറിയപ്പെടുന്നത്. 1996 - 97 കാലഘടത്തിൽ തുടങ്ങിവെച്ച വിദ്യാഭ്യാസ പരിഷ്‌കരണത്തിന്റെ സ്വാഭാവികമായ ഒരു തുടർച്ചയായി ഇതിനെ കാണാം. അന്നുമുതൽ നടപ്പിലായ പല കാര്യങ്ങളും ഇതിൽ ഉൾപ്പെടുത്തിയിട്ടുണ്ട്. ആശയാവതരണരീതി , ഉദ്ഗ്രഥിത സമീപനം , ബഹുമുഖമായ ബുദ്ധിയുടെ വികാസം , അറിവിന്റെ നിർമ്മാണം തുടങ്ങിയ സമീപനങ്ങൾ ഇതിന്റെ ഭാഗമായി വന്നതാണ്.
## സമീപനം
കേരളം അഭിമുഖീകരിക്കുന്ന സാമൂഹിക- സാംസ്‌കാരിക- സാമ്പത്തിക- രാഷ്ട്രീയ പ്രശ്‌നങ്ങളെ വിലയിരുത്തി, (കെ.സി.എഫ് - 2007). ഈ പ്രശ്‌നങ്ങളെ വിശകലനം ചെയ്ത്   എട്ട് പ്രശ്‌നമേഖലകളിലായി ക്രോഡീകരിക്കുന്നു.
#വിശ്വമാനവൻ എന്ന കാഴ്ചപ്പാട് രൂപപ്പെടാത്ത അവസ്ഥ.
#അധ്വാനശേഷി വികാസത്തിന്റെ അഭാവം.
#സാംസ്‌കാരികത്തനിമയെ കുറിച്ചും അതിന്റെ സ്വതന്ത്ര       വികാസത്തെ കുറിച്ചുമുള്ള ധാരണക്കുറവ്.
#കൃഷി ഒരു സംസ്‌കാരമായി കാണാത്ത അവസ്ഥ.
#ശാസ്ത്രീയമായ ആരോഗ്യ- പൊതുജനാരോഗ്യ കാഴ്ചപ്പാടിന്റെ അഭാവം.      
#പാർശ്വവത്കരിക്കപ്പെട്ടവരോടുള്ള പരിഗണന ഇല്ലായ്മ.
#ശാസ്ത്രീയമായ സ്ഥല- ജലമാനേജ്‌മെന്റിന്റെ അഭാവം.
#പരിസ്ഥിതി സൗഹൃദപരമായ വ്യവസായവത്കരണത്തിന്റെയും നഗരവത്കരണത്തിന്റെയും അഭാവം.

14 ഫോക്കസ് ഗ്രൂപ്പുകളുടെ പഠനത്തിലൂടെയും സംസ്ഥാനതലത്തിൽ രൂപപ്പെടുത്തിയ കോർഗ്രൂപ്പിന്റെ നിരവധി യോഗങ്ങളിലെ ചർച്ചയിലൂടെയും രൂപപ്പെട്ട കരട് രൂപരേഖ കേരളത്തിലെ മുഴുവൻ തദ്ദേശസ്വയംഭരണ സ്ഥാപനങ്ങളിലും ചർച്ചചെയ്യുകയുണ്ടായി.  അതുപോലെതന്നെ, വിദ്യാഭ്യാസ തൽപരരായ ഏതൊരാൾക്കും ഈ ചർച്ചയിൽ പങ്കെടുക്കുന്നതിന് സംസ്ഥാനതലത്തിലും ഇന്റർനെറ്റ്‌വഴിയും അവസരമൊരുക്കുകയും ചെയ്തു ഫോക്കസ്ഗ്രൂപ്പുകളുടെ കണ്ടെത്തൽ സംസ്ഥാന കോർസമിതി ചർച്ചചെയ്താണ് കരട്‌രേഖയുണ്ടാക്കിയത്. മുപ്പത് പേരാണ് ഈ കോർഗ്രൂപ്പിലുള്ളത്.  പൊതുവിദ്യാഭ്യാസ പ്രിൻസിപ്പൽ സെക്രട്ടറി ചെയർമാനും ഭാഷാഇൻസ്റ്റിറ്റിയൂട്ടിലെ റിട്ടയേർഡ് അസിസ്റ്റന്റ് ഡയറക്ടർ  വൈസ്‌ചെയർമാനും എസ്.സി. ഇ.ആർ.ടി ഡയറക്ടർ കൺവീനറും കരിക്കുലം ആൻഡ് ടെക്‌സ്റ്റ്ബുക്‌സ്  വിഭാഗം തലവൻ, തൃശൂർ മുല്ലശ്ശേരി സ്‌കൂളിലെ അധ്യാപകൻ സി. മധുസൂദനൻ എന്നിവർ ജോയന്റ് കൺവീനർമാരുമായിട്ടുള്ള കമ്മിറ്റിയിൽ  തദ്ദേശസ്വയംഭരണസ്ഥാപനങ്ങളുടെ ആറ് പ്രതിനിധികളും പത്ത് അധ്യാപക സംഘടനാപ്രതിനിധികളും വിദ്യാഭ്യാസവകുപ്പ്, കേരള യൂനിവേഴ്‌സിറ്റി എന്നിവയിലെ ഉന്നത ഉദ്യോഗസ്ഥന്മാരായ പത്ത് പേരും അടങ്ങുന്നു. എൻ.സി.ഇ.ആർ.ടിയിലെ കരിക്കുലം ഗ്രൂപ്പ് തലവൻ ഡോ. എം.എ. ഖാദർ, ജവഹർലാൽ നെഹ്‌റു യൂനിവേഴ്‌സിറ്റിയിലെ ഡോ. അനിത രാംപാൽ, കേരള വിദ്യാഭ്യാസ ഉപദേശകസമിതി ചെയർമാൻ പ്രഫ.എം.ആർ. രാഘവവാര്യർ എന്നിവരെ കമ്മിറ്റിയിൽ വിദ്യാഭ്യാസ വിദഗ്ദ്ധരായി ഉൾപ്പെടുത്തി. സന്നദ്ധ സംഘടനാ പ്രതിനിധിയായി  ശാസ്ത്രസാഹിത്യ പരിഷത്തിന്റെ സംസ്ഥാന പ്രസിഡന്റായിരുന്ന ഡോ. കെ.എൻ. ഗണേശിനെ ഉൾപ്പെടുത്തിയിരുന്നു.

## വിവാദങ്ങൾ
കെ.സി.എഫിന്റെ രൂപീകരണത്തിൽ കേരള ശാസ്ത്രസാഹിത്യപരിഷത്തിന്റെ അമിത സ്വാധീനമുണ്ടായിരുന്നതായി ആക്ഷേപമുയർന്നിരുന്നു.
## അവലംബം

## പുറം കണ്ണികൾ
*കേരളാ പാഠ്യപദ്ധതി ചട്ടക്കൂട് - 2007 - പൂർണ്ണരൂപംhttp://www.scert.kerala.gov.in/
*പാഠപുസ്തക പരിഷ്കരണം - മന്ത്രി ബേബിയ്ക്കു പറയുവാനുള്ളത് http://workersforum.blogspot.com/2008/07/blog-post_02.html

വർഗ്ഗം:കേരളത്തിലെ വിദ്യാഭ്യാസം
വി. ആദിമൂർത്തി

ഒരു പ്രമുഖ ഭാരതീയ ബഹിരാകാശ ശാസ്ത്രഞ്ജനും   ഇന്ത്യൻ ബഹിരാകാശ ഇൻസ്റ്റിറ്റ്യൂട്ടിന്റെ ഡീനും ഐ.എസ്.ആർ.ഒ ഗ്രഹാന്തരയാത്രാ മേധാവിയുമാണ് **ഡോ.വി. ആദിമൂർത്തി.** ശാസ്ത്ര രംഗത്തെ സംഭാവനകൾക്കായി 2012 ൽ പത്മശ്രീ പുരസ്കാരം ലഭിച്ചു.
## ജീവിതരേഖ
1973  ൽ ഐ.എസ്.ആർ.ഓ യിൽ ചേർന്നു.കാൺപൂർ ഐ.ഐ.ടിയിൽനിന്ന് പിഎച്ച്.ഡിയെടുത്ത ശേഷം സയൻറിസ്റ്റ് എൻജിനീയറായി വി.എസ്.എസ്.സിയിലെത്തി. അന്ന് മുതൽ സൈക്കിളായിരുന്നു വാഹനം.
ഐ.എസ്.ആർ.ഒയുടെയും വി.എസ്.എസ്.സിയുടെയും പല കണ്ടെത്തലുകൾക്ക് പിന്നിലും അദ്ദേഹം പ്രവർത്തിച്ചിരുന്നു. ചന്ദ്രയാൻ ഒന്നിന്റെ  റൂട്ട് നിശ്ചയിക്കുന്നതിലും ഇദ്ദേഹം നിർണായക പങ്കുവഹിച്ചു.  വി.എസ്.എസ്.സിയിൽനിന്ന് വിരമിച്ചശേഷം പുതിയ കണ്ടുപിടിത്തങ്ങൾക്ക് വഴിയൊരുക്കുന്ന ഗ്രഹാന്തരയാത്രയുടെയും  പുത്തൻ ബഹിരാകാശ ശാസ്ത്രജ്ഞരെ വാർത്തെടുക്കുന്ന ഇന്ത്യൻ ബഹിരാകാശ ഇൻസ്റ്റിറ്റ്യൂട്ടിന്റെ മേധാവിയുമാണ്.
## പുരസ്കാരങ്ങൾ
*പത്മശ്രീ 2012
*അസ്ട്രോനോട്ടിക്കൽ സൊസൈറ്റി അവാർഡ് 1997
## അവലംബം


വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യൻ ജ്യോതിശാസ്ത്രജ്ഞർ
എം.കെ. ഹരികുമാർ

മലയാളത്തിലെ പ്രമുഖ വിമർശകനും സാഹിത്യ പത്രപ്രവർത്തകനുമാണ് **എം.കെ. ഹരികുമാർ** 
## ജീവിതരേഖ
1962  ജൂലൈ 30 നു എറണാകുളം ജില്ലയിലെ കൂത്താട്ടുകുളത്ത് ജനിച്ചു.മംഗളം ,കേരളകൗമുദി പത്രങ്ങളിൽ പത്രപ്രവർത്തനം. കലാകൗമുദി വാരികയിലെ അക്ഷരജാലകം എന്ന കോളം എഴുതുന്നുണ്ട്.. 
## കൃതികൾ
* ആത്മായനങ്ങളുടെ ഖസാക്ക്
* മനുഷ്യാംബരാന്തങ്ങൾ
* അഹംബോധത്തിന്റെ സർഗാത്മകത
*നവാദ്വൈതം 
*പ്രണയാഗ്നിയുമായി കാഫ്ക  
## പുരസ്കാരങ്ങൾ
*കേരള സാഹിത്യ അക്കാദമിയുടെ വിലാസിനി എൻഡോവ്മെന്റ് പുരസ്കാരം 2011

## അവലംബം


## പുറംകണ്ണികൾ
ആത്മായനങ്ങളുടെ ഖസാക്ക് http://newsmk-harikumar.blogspot.com/2009/10/blog-post_6157.html

വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:മലയാളസാഹിത്യനിരൂപകർ
പുറമത്ര

കേരളത്തിലെ പാലക്കാട്‌ ജില്ലയിൽ കുലുക്കല്ലുർ പഞ്ചായത്തിൽ  സ്ഥിതി ചെയുന്ന ഒരു ഗ്രാമമാണ്‌  **പുറമത്തറ** ( ഇംഗ്ലീഷ് - Puramathra ).

## വിവരണം
പട്ടാമ്പി ഉപജില്ലയിൽ ഉൾപ്പെടുന്ന ഈ ഗ്രാമത്തിന്റെ അടുത്തുള്ള റെയിൽവേ സ്റ്റേഷൻ കുലുക്കല്ലുരിൽ ആണ്, ഷെർണൂർ-നിലമ്പൂർ റെയിൽപാത ഇതുവഴി കടന്നുപോകുന്നു. കൃഷിക്കാർ ആണ് ഈ ഗ്രാമത്തിൽ ഏറെയും. പ്രധാനപ്പെട്ട കൃഷി നെൽകൃഷിയും വാഴകൃഷിയും ആണ്. ഇവിടുത്തുകാരുടെ പ്രധാനപ്പെട്ട ഉത്സവം ആണ് മുളയൻകാവ് കാളവേല,ഗണേശോത്സവം [വിനായക ചതുർത്ഥി].ആ നാടിന്റെ സംസ്കാരിക പൈതൃകത്തിൽ മുളയൻകാവ്‌ കാളവേല വളരെ സ്വാധീനം ചെലുത്തിയിട്ടുണ്ട്. പ്രകൃതി മനോഹര ദൃശ്യങ്ങളാൽ സമ്പന്നമാണ് ഈ ഗ്രാമം, പുറത്തറ നെൽവയലുകൾ, ആനക്കൽ നരിമട, ആനപാറ , ആനക്കൽ ഭഗവതി ക്ഷേത്രം എന്നിവ അവയിൽ ചിലതു മാത്രമാണ് . തൂത പുഴ ഈ നാട്ടിലൂടെ കടന്നു പോകുന്നു. പ്രധാനപ്പെട്ട പല ജലസേചന പദ്ധതികൾ ഈ ഗ്രാമത്തിൽ നിലവിൽ ഉണ്ട്.മുളയൻകാവ്‌  ഭഗവതി ക്ഷേത്രം , ആനക്കൽ ഭഗവതി ക്ഷേത്രം , തട്ടേക്കര ശിവ ക്ഷേത്രം , സൂര്യ ചന്ദ്ര ക്ഷേത്രം , ആനപ്പായ ഗണപതി  ക്ഷേത്രം  എന്നിവയാണ് അടുത്തുള്ള പ്രധാനപെട്ട ക്ഷേത്രങ്ങൾ . മപ്പാട്ടുകര, മാരായമംഗലം സൌത്ത് , പള്ളിയൽ തൊടി , കമ്പ തൊടി , മുളയൻകാവ്‌  എന്നിവയാണ് അടുത്തുള്ള  മറ്റു ഗ്രാമങ്ങൾ.പട്ടാമ്പി ഉപജില്ലയും ഒറ്റപ്പാലം ഉപജില്ലയും അതിർത്തി പങ്കിടുന്ന ഗ്രാമം കൂടിയാണ് പുറമത്തറ

## അടുത്തുള്ള വിമാന താവളം
കരിപ്പൂർ വിമാന താവളം

## അടുത്തുള്ള വിദ്യാലയങ്ങൾ
*പി.വി.എ.ൽ.പി സ്കൂൾ ,  
*ഗവണ്മെന്റ്  ഹയർ സെക്കന്ററി സ്കൂൾ മാരായമംഗലം സൌത്ത്,
*അപ്പർ പ്രൈമറി സ്കൂൾ കുലുക്കല്ലുർ.

## അടുത്തുള്ള പ്രാഥമിക ആരോഗ്യ കേന്ദ്രം
പ്രൈമറി  ഹെൽത്ത്‌  സെൻറെർ പുറമത്ര

## സന്ദർശന സ്ഥലങ്ങൾ
* ആനക്കൽ നരിമട
* ആനക്കൽ പുഴ , 
* ആനക്കൽ ഭഗവതി ക്ഷേത്രം , 
* പുറമത്തറ നെൽപാടങ്ങൾ ,

## യാത്ര മാർഗ്ഗം , റോഡ്‌  വഴി
*ചെർപ്പുള്ളശ്ശേരിയിൽ  നിന്നും മപ്പാട്ടുകര പോകുന്ന ബസിൽ  കയറിയാൽ പുറമത്രയിൽ എത്തി ചേരാം.

## യാത്ര മാർഗ്ഗം , റെയിൽ പാത  വഴി
*ഷോർണൂരിൽ   നിന്നും നിലമ്പൂരിൽ  പോകുന്ന ട്രെയിനിൽ കയറി കുലുക്കല്ലുരിൽ ഇറങ്ങിയാൽ പുറമത്രയിൽ എത്തി ചേരാം.

## പ്രധാനപെട്ട ആഘോഷങ്ങൾ
*കരി വേല,
*അഞ്ചാം വേല,
* ചപ്പു വേല,
*ചെറിയ കാളവേല,
* വലിയ കാളവേല ( മുളയൻകാവ്‌ കാളവേല ).
*ഗണേശോത്സവം (വിനായക ചതുർത്ഥി)

## മറ്റു വിവരങ്ങൾ
*സ്ഥിതി ചെയുന്ന രാജ്യം         : ഇന്ത്യ 
*സ്ഥിതി ചെയുന്ന സംസ്ഥാനം      : കേരളം 
*സ്ഥിതി ചെയുന്ന ജില്ല          : പാലക്കാട്‌ 
*സ്ഥിതി ചെയുന്ന ഉപജില്ല        :പട്ടാമ്പി 
*സ്ഥിതി ചെയുന്ന പഞ്ചായത്ത്    : കുലുക്കല്ലൂർ ഗ്രാമപഞ്ചായത്ത്
 

വർഗ്ഗം:പാലക്കാട് ജില്ലയിലെ ഗ്രാമങ്ങൾ